**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2023 M. RUGPJŪČIO 24 D. SPRENDIMO NR. T9-159 „DĖL PREVENCINIŲ SOCIALINIŲ PASLAUGŲ PLANAVIMO, ORGANIZAVIMO IR TEIKIMO SKUODO RAJONO SAVIVALDYBĖJE TVARKOS APRAŠO PATVIRTINIMO“ PRIPAŽINIMO NETEKUSIU GALIOS**

2025 m. balandžio 8 d. Nr. T10-101

Skuodas

**1. Parengto sprendimo projekto tikslas ir uždaviniai.**

Pripažinti netekusiu galios Skuodo rajono savivaldybės tarybos 2023 m. rugpjūčio 24 d. sprendimą Nr. T9-159 „Dėl Prevencinių socialinių paslaugų planavimo, organizavimo ir teikimo Skuodo rajono savivaldybėje tvarkos aprašo patvirtinimo“ (toliau – Sprendimas). Lietuvos Respublikos socialinės apsaugos ir darbo ministro 2024 m. gruodžio 10 d. įsakymu Nr. A1-879 „Dėl socialinės apsaugos ir darbo ministro 2022 m. lapkričio 23 d. įsakymo Nr. A1-776 „Dėl Prevencinių socialinių paslaugų organizavimo ir teikimo tvarkos aprašo patvirtinimo“ pakeitimo“ patvirtinto Prevencinių socialinių paslaugų organizavimo ir teikimo tvarkos aprašo 17 punkte numatoma, kad Prevencinės socialinės paslaugos planuojamos, organizuojamos ir teikiamos savivaldybės mero nustatyta tvarka.

**2. Siūlomos teisinio reguliavimo nuostatos.**

Panaikinus Sprendimą, vadovaujantis Lietuvos Respublikos socialinės apsaugos ir darbo ministro 2022 m. lapkričio 23 d. įsakymo Nr. A1-776 „Dėl Prevencinių socialinių paslaugų organizavimo ir teikimo tvarkos aprašo patvirtinimo“ (su visais pakeitimais) 17 punktu, bus parengtas mero potvarkis „Dėl Prevencinių socialinių paslaugų planavimo, organizavimo ir teikimo Skuodo rajono savivaldybėje tvarkos aprašo patvirtinimo“.

**3. Laukiami rezultatai.**

Sprendimas atitiks šiuo metu galiojančias teisės aktų nuostatas.

**4. Lėšų poreikis sprendimui įgyvendinti ir jų šaltiniai.**

Sprendimo įgyvendinimui lėšų nereikės.

**5. Sprendimo projekto autorius ir (ar) autorių grupė.**

Rengėjos: Skuodo rajono savivaldybės administracijos Socialinės paramos skyriaus vedėja Rasa Noreikienė ir vyresnioji specialistė (socialinių paslaugų) Alma Malūkienė.