**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL 2009 M. LIEPOS 20 D. valstybinės žemės nuomos sutarties**

**NR. N75/09-0052 nutraukimo**

2025 m. balandžio 9 d. Nr. T10-106

Skuodas

1. **Parengto sprendimo projekto tikslas ir uždaviniai.**

Šio sprendimo projekto tikslas – nutraukti su *(duomenys neskelbtini)* (toliau – Asmuo) 2009 m. liepos 20 d. sudarytą valstybinės žemės nuomos sutartį Nr. N75/09-0052 su visais jos pakeitimais (2012 m. kovo 30 d. pirkimo pardavimo sutartimi Nr. 1-1329, 2025 m. kovo 3 d. susitarimu Nr. ŽS-5 (15.3.13 Mr) (toliau – Sutartis) dėl 0,0060 ha ploto žemės sklypo dalies 0,2097 ha žemės sklype, kadastro Nr. 7550/0004:312, unikalus Nr. 4400-1940-4003, esančio Vaižganto g. 7, Skuodo mieste (toliau – Žemės sklypas).

Pirkimo pardavimo sutartimi pastatas garažas, unikalus Nr. 7598-8001-5012 (toliau – Pastatas), esantis Žemės sklype, buvo perleistas kitam asmeniui.

Prieš Pastatų pirkimo–pardavimo sandorį Skuodo rajono savivaldybės meras 2025 m. kovo 21 d. potvarkiu Nr. M2-97 ,,Dėl sutikimo perleisti valstybinės žemės sklypo, unikalus Nr. 4400-1940-4003, nuomos teisę“ priėmė sprendimą leisti perleisti valstybinės žemės nuomos teisę į Žemės sklypą.

**2. Siūlomos teisinio reguliavimo nuostatos.**

Skuodo rajono savivaldybė patikėjimo teise valdo Žemės sklypą, kurio paskirtis yra kitos paskirties žemė, o naudojimo būdas – susisiekimo ir inžinerinių komunikacijų aptarnavimo objektų teritorijos.

Lietuvos Respublikos vietos savivaldos įstatymo 15 straipsnio 2 dalies 20 punkte nustatyta, kad išimtinė savivaldybės tarybos funkcija – sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja, išskyrus šio įstatymo 27 straipsnio 2 dalies 29 punkte nurodytus sutikimus ir sprendimus, ir sprendimų dėl sutikimo perimti kitą valstybės turtą savivaldybės nuosavybėn priėmimas.

Lietuvos Respublikos civilinio kodekso 6.394 straipsnio 1 dalyje reglamentuota, kad pagal pastato, įrenginio ar kitokio nekilnojamojo daikto pirkimo–pardavimo sutartį pirkėjui kartu su nuosavybės teise į tą daiktą pardavėjas perduoda ir teises į tą žemės sklypo dalį, kurią tas daiktas užima ir kuri būtina jam naudoti pagal paskirtį. To paties Civilinio kodekso 6.562 straipsnio 6 punkte nurodyta, kad žemės nuomos sutartis baigiasi šalių susitarimu.

Žemės įstatymo 7 straipsnio 1 dalies 2 punkte nurodyta, kad valstybinės žemės patikėjimo teisės subjektai (patikėtiniai) yra  savivaldybės – savivaldybės teritorijoje esančių miestų ir miestelių teritorijų ribose valstybinės žemės, perduotos Vyriausybės nutarimu, išskyrus žemę, kuri šio ir kitų įstatymų nustatyta tvarka patikėjimo teise perduota kitiems subjektams, ir valstybinės žemės, perduotos savivaldybėms patikėjimo teise Vyriausybės nustatyta tvarka šio straipsnio 2 dalyje nurodytoms reikmėms ar kitų įstatymų nustatytais atvejais ir sąlygomis šio straipsnio 3 dalyje nurodytoms reikmėms, taip pat valstybinės miško žemės sklypų, perduotų savivaldybėms patikėjimo teise Vyriausybės nutarimais šio straipsnio 5 dalyje nustatyta tvarka ir sąlygomis.

**3. Laukiami rezultatai**.

Priėmus sprendimo projektą Asmuo Nekilnojamojo turto registre galės išsiregistruoti Sutartį.

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos nereikalingos.

**5. Sprendimo projekto autorius ir (ar) autorių grupė.**

Pranešėjas **–** Statybos, investicijų ir turto valdymo skyriaus vedėjas Vygintas Pitrėnas.

Rengėja – Statybos, investicijų ir turto valdymo skyriaus vyriausioji specialistė Jolanta Juškienė.

.