**SKUODO RAJONO SAVIVALDYBĖS TARYBA**  
  
**SPRENDIMAS**

**DĖL** **TEIKIMO IŠNUOMOTI ATVIRO AUKCIONO BŪDU KITOS PASKIRTIES VALSTYBINĖS ŽEMĖS SKLYPĄ, ESANTĮ LIEPŲ G. 13F, MOSĖDŽIO MIESTELYJE, SKUODO RAJONO SAVIVALDYBĖJE**

2025 m. balandžio 9 d. Nr. T10-107

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, 3 dalimi, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 91, 92, 93 punktais, Valstybinės žemės sklypų pardavimo ir nuomos aukcionų organizavimo taisyklių, patvirtintų Lietuvos Respublikos Vyriausybės 2014 m. kovo 19 d. nutarimu Nr. 261 „Dėl Valstybinės žemės sklypų pardavimo ir nuomos aukcionų organizavimo taisyklių patvirtinimo“, 7 punktu, Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.2 papunkčiu, Statybos techninio reglamento STR 1.01.03:2017 „Statinių ir patalpų klasifikavimas“, patvirtinto Lietuvos Respublikos aplinkos ministro 2016 m. spalio 27 d. įsakymu Nr. D1-713 „Dėl Statybos techninio reglamento STR 1.01.03:2017 „Statinių klasifikavimas“ patvirtinimo, 1 priedo 7 punktu, Skuodo rajono Mosėdžio miestelio bendruoju planu, patvirtintu Skuodo rajono savivaldybės tarybos 2014 m. sausio 30 d. sprendimu Nr. T9-4 „Dėl Skuodo rajono Mosėdžio miestelio bendrojo plano patvirtinimo“, Skuodo rajono savivaldybės tarybos 2024 m. birželio 27 d. sprendimo Nr. T9-127 „Dėl žemės nuomos mokesčio už valstybinę žemę tarifų ir lengvatų nustatymo 2024–2025 metais“ 1.3 papunkčiu, Skuodo rajono savivaldybės taryba nusprendžia:

1. Teikti išnuomoti atvirojo aukciono būdu Skuodo rajono savivaldybės patikėjimo teise valdomą 0,1833 ha ploto kitos paskirties (naudojimo būdas – pramonės ir sandėliavimo objektų teritorijos) valstybinės žemės sklypą, unikalus Nr. 4400-6447-3663, kadastro Nr. 7527/0007:47 (Mosėdžio k. v.), esantį Liepų g. 13F, Mosėdžio miestelyje, Skuodo rajono savivaldybėje (toliau – Žemės sklypas).

2. Patvirtinti Žemės sklypo pradinį metinį žemės nuomos mokestį – 8 Eur (aštuoni eurai) be aukciono organizavimo išlaidų.

3. Nustatyti:

3.1. Žemės sklypo būtinąsias nuomos sutarties sąlygas:

3.1.1. Žemės sklypo nuomos terminas – 40 (keturiasdešimt) metų. Nuomos terminas nustatytas atsižvelgiant į kitos paskirties Žemės sklypo naudojimo būdus (pramonės ir sandėliavimo objektų teritorijos) ir Žemės sklype galimų statyti pastatų ekonomiškai pagrįstą naudojimo trukmę, nurodytą Statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“, patvirtinto Lietuvos Respublikos aplinkos ministro 2002 m. spalio 30 d. įsakymu Nr. 565 „Dėl Statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“ patvirtinimo“, priedo 16.1–19.1 papunkčiuose;

3.1.2. kad nuomininkas privalo pradėti vykdyti statinių statybą per 5 metus nuo aukciono objekto nuomos sutarties įregistravimo dienos Nekilnojamojo turto registre;

3.2. kitas Žemės sklypo nuomos sąlygas nurodytas valstybinės žemės nuomos sutarties projekte (pridedama).

4. Pavesti Skuodo rajono savivaldybės merui Stasiui Gutautui su paskelbtu aukciono laimėtoju pasirašyti Žemės sklypo nuomos sutartį ir visus kitus dokumentus, susijusius su šiuo pavedimu.

5. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Jolanta Juškienė, tel. (0 440) 44 868