PRITARTA

Skuodo rajono savivaldybės tarybos

2025 m. balandžio d. sprendimu Nr. T9-

**PROJEKTO PARTNERYSTĖS SUTARTIS**

2025 m. d. Nr.

Klaipėda

**Asociacija „Klaipėdos regionas“**, kodas 302798913, Tiltų g. 6, 91248 Klaipėda, atstovaujama \_\_\_\_\_\_\_\_\_\_ (**toliau – Pareiškėjas**), ir

**Klaipėdos rajono savivaldybės administracija**, kodas188773688, Klaipėdos g. 2, 96130 Gargždai, atstovaujama \_\_\_\_\_\_\_\_\_\_ (toliau – **Partneris Nr. 1**),

**Kretingos rajono savivaldybės administracija,** kodas 188715222, Savanorių g. 29A, 97111 Kretinga, atstovaujama \_\_\_\_\_\_\_\_\_\_ (toliau – **Partneris Nr. 2),**

**Neringos savivaldybės administracija**, kodas 188754378, Taikos g. 2, 93123 Neringa, atstovaujama \_\_\_\_\_\_\_\_\_\_ (toliau – **Partneris Nr. 3**),

**Palangos miesto savivaldybės administracija**, kodas 125196077, Vytauto g. 112, 00153 Palanga, atstovaujama \_\_\_\_\_\_\_\_\_\_ (toliau – **Partneris Nr. 4**),

**Skuodo rajono savivaldybės administracija**, kodas 188751834, Vilniaus g. 13, 98112 Skuodas, atstovaujama \_\_\_\_\_\_\_\_\_\_ (toliau – **Partneris Nr. 5**),

**Šilutės rajono savivaldybės administracija**, kodas 188723322, Dariaus ir Girėno g. 1, 99133 Šilutė, atstovaujama \_\_\_\_\_\_\_\_\_\_ (toliau – **Partneris Nr. 6**),

toliau sutartyje vadinamos Šalimis arba Partneriais,

ketindami kartu vykdyti Europos Sąjungos (ES) finansinės paramos lėšomis finansuojamą projektą „Klaipėdos regiono turistinio patrauklumo didinimas“, kuris skirtas 2023–2029 metų Klaipėdos regiono funkcinės zonos strategijai ir 2022–2030 metų Klaipėdos regiono plėtros planui įgyvendinti, sudarė šią Projekto partnerystės sutartį (toliau – **Sutartis**).

**I. SUTARTIES DALYKAS**

1. Sutarties dalykas yra Partnerių atsakomybių pasiskirstymas, rizikų pasidalijimas, finansiniai ir kiti įnašai, sukurtino turto nuosavybės ir valdymo klausimai bei kitos sąlygos, susijusios su projekto „Klaipėdos regiono turistinio patrauklumo didinimas“ (toliau – **Projektas**) bendru įgyvendinimu.
2. Šalys susitaria, kad šioje Sutartyje numatytiems įsipareigojimams vykdyti naujas juridinis asmuo, registruotinas Lietuvos Respublikos įstatymų nustatyta tvarka, nebus sukuriamas.
3. Šalių įneštas turtas, buvęs jų nuosavybe, įneštas turtas, nebuvęs jų nuosavybe, taip pat bendros veiklos metu gautas rezultatas nėra šalių bendroji dalinė nuosavybė, jeigu atskiru raštišku susitarimu nenustatyta kitaip.
4. Projektas ir ikiprojektiniai veiksmai bus vykdomi šioje Sutartyje ir atskirais šalių raštiškais susitarimais numatytomis sąlygomis bei pagal teisės aktų nustatytus reikalavimus.
5. Šalys susitaria tarpusavio santykius grįsti tarpusavio pasitikėjimo ir lygiateisiškos partnerystės principais, kurie užtikrintų galimybę šalių atstovams dalyvauti Projekto įgyvendinimo procese.

**II. ŠALIŲ GARANTIJOS IR PATVIRTINIMAI**

1. Kiekviena šalis garantuoja ir patvirtina, kad:
2. šalis yra tinkamai įsteigta ir teisėtai veikianti pagal Lietuvos Respublikos įstatymus;
3. šią Sutartį pasirašė tinkamai įgaliotas asmuo;
4. kiekviena šalis, pasirašydama Sutartį, veikė gera valia kitos šalies atžvilgiu ir sąmoningai nepateikė kitai šaliai jokios klaidingos ar klaidinančios informacijos;
5. Sutarties sudarymas ar įsipareigojimų vykdymas neprieštarauja ir nepažeidžia jokio teismo ar kitos valstybės institucijos sprendimo, nutarties ar nutarimo, ar kitokio dokumento, taikomo ar privalomo kuriai nors šaliai, jokios sutarties ar kitokio susitarimo, kurio šalimi yra kuri nors šalis, įstatymo ar kitokio teisės akto, taikomo kuriai nors šaliai, nuostatų;
6. Sutarties pasirašymo dieną Šalys garantuoja, kad šiame skyriuje pateikiami patvirtinimai ir garantijos bei pagrindžiantys dokumentai yra ir išliks tikslūs ir teisingi visą šios Sutarties galiojimo laikotarpį;
7. nė vienas iš anksčiau pareikštų patvirtinimų ar garantijų nepalieka neaptartų aplinkybių, kurių nutylėjimas darytų kurį nors iš šių patvirtinimų ar garantijų iš esmės klaidinantį ar neteisingą.

**III. ŠALIŲ ĮNAŠAI IR IŠLAIDOS**

1. Šalys susitaria, kad pagrindinis Partneris yra Pareiškėjas, kuris įgyvendins visą Projektą, tvarkys bendrus reikalus, atstovaus šalims santykiuose su Projektą administruojančiomis institucijomis: Lietuvos Respublikos vidaus reikalų ministerija ir VšĮ Centrine projektų valdymo agentūra (toliau – įgyvendinančioji institucija), teiks projekto įgyvendinimo planą (toliau – PĮP) paramai gauti, sudarys Projekto sutartį su įgyvendinančia institucija.
2. Pareiškėjas įgis nuosavybės teisę į Projekto metu sukurtą ir įsigytą turtą.
3. Partneriai finansuos 15 proc. visų tinkamų projekto išlaidų, apmokėdami nuosavo įnašo dalį pagal Sutarties 1 priede numatytą biudžeto paskirstymą tarp Pareiškėjo ir Partnerių.
4. Jei įgyvendinant Projektą atsirastų rizika viršyti Projekto ir šios Sutarties 1 priede nustatytą tinkamų finansuoti išlaidų dalį ir (ar) susidaryti netinkamoms išlaidoms, apie tai privaloma raštu informuoti Partnerius.
5. Tinkamų išlaidų dalį, nurodytą Sutarties priede, viršijančios išlaidos ir (arba) netinkamų išlaidų dalis gali būti apmokama partnerių Pareiškėjui tik gavus tokias išlaidas pagrindžiančius dokumentus ir parengus papildomą susitarimą dėl tokių išlaidų apmokėjimo.

**IV. PROJEKTO IŠLAIDŲ APMOKĖJIMAS**

1. Tinkamų išlaidų dalis, kurią finansuoja Projekto Partneriai, išmokama Pareiškėjui po Projekto finansavimo sutarties pasirašymo, gavus Pareiškėjo raštišką pranešimą apie patirtas ir (ar) planuojamas patirti išlaidas.
2. Jei Projekto įgyvendinimo laikotarpiu Pareiškėjas neturi finansinių galimybių, t. y. nepakanka Projektui administruojančios institucijos skiriamos avanso dalies ir Partnerių įnašų, apmokėti su Projekto veiklomis susijusių išlaidų, Pareiškėjas gali kreiptis į Partnerius su prašymu (Sutarties 2 priedas) apmokėti Projektui įgyvendinti būtinas išlaidas. Tokios išlaidos turi būti tinkamai dokumentuotos, pagrįstos Projekto tinkamų finansuoti išlaidų patvirtinimo dokumentais.
3. Sutarties 12 punkte nurodytos ir Partnerių Pareiškėjui skirtos lėšos Projektui įgyvendinti būtinoms išlaidoms apmokėti turi būti grąžinamos Partneriams, kai tokias išlaidas kompensuoja Projektą administruojanti institucija, bet ne vėliau kaip per 5 darbo dienas nuo kompensuotų lėšų gavimo dienos.

**V. ŠALIŲ ĮSIPAREIGOJIMAI**

1. Vykdydamas šią Sutartį, **Pareiškėjas įsipareigoja:**
   1. nuolat konsultuotis su Partneriais ir informuoti juos apie Projekto įgyvendinimo eigą;
   2. parengti ir įgyvendinti Klaipėdos regiono turizmo rinkodaros ir komunikacijos strategiją;
   3. įdiegti išmaniąsias technologijas (regiono turizmo informacijos internetinę platformą), skirtas turizmo viešųjų paslaugų valdymo efektyvumui didinti Klaipėdos regione;
   4. laiku šalinti visus Projekto trūkumus bei pažeidimus, kurie yra nustatyti įgyvendinančios institucijos;
   5. užtikrinti, kad nebūtų viršijama Projektui įgyvendinti numatyta tinkamų išlaidų dalis ir nesusidarytų netinkamų išlaidų;
   6. vykdyti PĮP numatytus viešuosius pirkimus ir sudarytas viešųjų pirkimų sutartis;
   7. saugoti ir kaupti visus su Projekto įgyvendinimu susijusius dokumentus pagal finansavimo mechanizmo reikalavimus, vadovaujantis galiojančiais teisės aktais;
   8. užtikrinti būtiną finansavimą ir administracinius pajėgumus projekto rezultatams palaikyti, tolesnėms turizmo rinkodaros ir komunikacijos priemonėms vykdyti. Finansavimas užtikrinamas per Pareiškėjo steigėjų tikslinius įnašus, kitą projektinę veiklą ir (ar) kitus finansinius resursus.
2. Vykdydami šią Sutartį, **Partneriai įsipareigoja:**
   1. informuoti Pareiškėją, pateikti reikiamus duomenis, dokumentus, būtinus vykdyti Projektą;
   2. skelbti ir viešinti informaciją apie suteiktą paramą ir Projekto rezultatus savo interneto svetainėse ir kitose žiniasklaidos priemonėse.
3. Pareiškėjas ir Partneriai įsipareigoja bendradarbiauti įgyvendinant Projektą.
4. Pareiškėjas vykdo visus su Projekto įgyvendinimu susijusius finansinius veiksmus, vadovaudamasis ES ir Lietuvos Respublikos teisės aktuose nustatytais reikalavimais.

**VI. ATSAKOMYBĖ**

1. **Pareiškėjas yra atsakingas** už:
   1. tinkamą Projekto sutarties vykdymą;
   2. tinkamą Projekto vykdytojo funkcijų atlikimą;
   3. kitų įsipareigojimų, numatytų šioje Sutartyje, tinkamą vykdymą.
2. **Partneriai yra atsakingi** už:
   1. dokumentų ir kitos informacijos, reikalingos Projektui įgyvendinti, pateikimą laiku Pareiškėjui;
   2. tinkamų finansuoti išlaidų dalies, kurios nepadengia Projekto finansavimas, padengimą;
   3. kitų įsipareigojimų, numatytų šioje Sutartyje, tinkamą vykdymą.
3. Kiekviena šalis yra atsakinga už savo įnašo, įnešto į bendrą veiklą, tikslumą ir tinkamumą. Partnerių tarpusavio atsakomybė nustatoma pagal teisių ir pareigų apimtį, atliktus veiksmus ar neveikimą, kaltės mastą ir kitas reikšmingas aplinkybes.

**VII. SUTARTIES GALIOJIMAS, PAKEITIMAS, NUTRAUKIMAS**

1. Sutartis įsigalioja ją pasirašius visoms šalims.
2. Ši Sutartis galioja iki visiško šalių tarpusavio įsipareigojimų pagal šią Sutartį įvykdymo.
3. Sutartis pasibaigia praėjus penkeriems metams nuo Projekto įgyvendinimo pabaigos (galutinės Projekto įgyvendinimo ataskaitos patvirtinimo datos).
4. Sutartis keičiama papildomu susitarimu, kuris tampa neatskiriama šios Sutarties dalimi.
5. Sutartis nutraukiama rašytiniu šalių susitarimu, dėl objektyvių priežasčių negavus lėšų Projektui įgyvendinti.

**VIII. BAIGIAMOSIOS NUOSTATOS**

1. Ši Sutartis sudaroma, vykdoma ir bus aiškinama vadovaujantis Lietuvos Respublikos įstatymais ir kitais teisės aktais.
2. Jei kuri nors iš šios Sutarties nuostatų prieštarauja įstatymams arba dėl bet kokios kitos priežasties tampa visiškai arba iš dalies negaliojanti, arba neatitinka Projekto reikalavimų, tai neturi įtakos bet kokios kitos šios Sutarties nuostatos galiojimui. Tokiu atveju Partneriai turi susitarti dėl negaliojančios ar Projekto reikalavimų neatitinkančios nuostatos pakeitimo teisiškai galiojančia ar Projekto reikalavimams atitinkančia nuostata, kurios teisinis ir ekonominis rezultatas maksimaliai būtų toks pat kaip ir pakeistosios nuostatos.
3. Bet koks ginčas ir (ar) reikalavimas, kylantis iš šios Sutarties, dėl jos ar iš šios Sutarties pažeidimo, nutraukimo ar negaliojimo, sprendžiamas šalių tarpusavio susitarimu, o nepasiekus susitarimo per 30 (trisdešimt) kalendorinių dienų, kiekvienas ginčas, nesutarimas ar reikalavimas, kylantis iš šios Sutarties ar su ja susijęs, turi būti sprendžiamas teisme pagal Pareiškėjo buveinės vietą.
4. Šia Sutartimi Šalys užtikrina, kad Sutarties galiojimo metu jos teiks viena kitai pranešimus apie tai, kad atsirado ar egzistuoja bet koks įvykis, aplinkybė ar sąlyga, kuri gali paveikti šią Sutartį ar lemti jos pažeidimą, taip pat, kad veiks geranoriškai viena kitos atžvilgiu ir visokeriopai stengsis užtikrinti, kad būtų laikomasi šios Sutarties.
5. Šia Sutartimi prisiimti šalies įsipareigojimai, teisės ir reikalavimai negali būti perleidžiami trečiajam asmeniui be išankstinio raštiško kitos šalies sutikimo, jeigu šioje Sutartyje neaptarta kitaip.
6. Šalys susitaria, kad bet kokie pranešimai, prašymai ir kitoks susirašinėjimas raštu vyks lietuvių kalba ir bus pristatomas per kurjerį arba siunčiamas paštu registruotu laišku, arba elektroniniu paštu, arba įteikiamas asmeniškai kitos šalies atstovui šioje Sutartyje nurodytu adresu.
7. Visi prašymai, reikalavimai ar kiti pranešimai laikomi įteiktais atitinkamu adresu faktinio įteikimo ar gavimo dieną, patvirtintą rašytiniu kvitu arba kitais faktinio gavimo įrodymais.
8. Sutartis sudaryta lietuvių kalba 7 (septyniais) egzemplioriais, po vieną kiekvienai iš Šalių, arba bendru egzemplioriumi, jei Sutartis pasirašoma elektroniniu būdu. Visi Sutarties tekstai autentiški ir turi vienodą teisinę galią.

**IX. ŠALIŲ REKVIZITAI IR ATSTOVŲ PARAŠAI**

|  |  |  |
| --- | --- | --- |
| **PAREIŠKĖJAS**  Asociacija „Klaipėdos regionas“  Tiltų g. 6, 91248 Klaipėda  Tel. +370 614 16 706  El. p. info@klaipedaregion.lt  Kodas 302798913  A. s. LT\_\_\_\_\_\_\_\_\_\_  Banko pavadinimas, kodas | **PARTNERIS NR. 1**  Klaipėdos rajono savivaldybės administracija  Klaipėdos g. 2, 96130 Gargždai  Tel. +370 46 211 116  El. p.  savivaldybe@klaipedos-r.lt  Kodas 188773688  A. s. LT\_\_\_\_\_\_\_\_\_\_  Banko pavadinimas, kodas | |
| Pasirašančio asmens pareigos  Vardas, pavardė | Pasirašančio asmens pareigos  Vardas, pavardė | |
| **PARTNERIS NR. 2**  Kretingos rajono savivaldybės administracija  Savanorių g. 29A, 97111 Kretinga  Tel. +370 445 51 294  El. p. savivaldybe@kretinga.lt  Kodas 188715222  A. s. LT\_\_\_\_\_\_\_\_\_\_  Banko pavadinimas, kodas | | **PARTNERIS NR. 3**  Neringos savivaldybės administracija  Taikos g. 2, 93123 Neringa  Tel. +370 469 52 665  El. p. administracija@neringa.lt  Kodas 188754378  A. s. LT\_\_\_\_\_\_\_\_\_\_  Banko pavadinimas, kodas | |
| Pasirašančio asmens pareigos  Vardas, pavardė | | Pasirašančio asmens pareigos  Vardas, pavardė | |
| **PARTNERIS NR. 4**  Palangos miesto savivaldybės administracija  Vytauto g. 112, 00153 Palanga  Tel. +370 460 48 705  El. p. administracija@palanga.lt  Kodas 125196077  A. s. LT\_\_\_\_\_\_\_\_\_\_  Banko pavadinimas, kodas | | **PARTNERIS NR. 5**  Skuodo rajono savivaldybės administracija  Vilniaus g. 13, 98112 Skuodas  Tel. +370 440 73 932  El. p.  savivaldybe@skuodas.lt  Kodas 188751834  A. s. LT\_\_\_\_\_\_\_\_\_\_  Banko pavadinimas, kodas | |
| Pasirašančio asmens pareigos  Vardas, pavardė | | Pasirašančio asmens pareigos  Vardas, pavardė | |
| **PARTNERIS NR. 6**  Šilutės rajono savivaldybės administracija  Dariaus ir Girėno g. 1, 99133 Šilutė  Tel. +370 441 79 266  El. p. administracija@silute.lt  Kodas 188723322  A. s. LT\_\_\_\_\_\_\_\_\_\_  Banko pavadinimas, kodas | |  | |
| Pasirašančio asmens pareigos  Vardas, pavardė | |  | |

Sutarties 1 priedas

**PROJEKTO TINKAMŲ IŠLAIDŲ PASKIRSTYMAS TARP PAREIŠKĖJO IR PARTNERIŲ**

|  |  |  |
| --- | --- | --- |
|  | **ES paramos finansavimo lėšos (85 proc.)** | **Savivaldybių biudžeto lėšos (15 proc.)** |
| Asociacija „Klaipėdos regionas“ | 170 000,0 Eur | - |
| Klaipėdos rajono savivaldybė | - | 8 260,50 Eur |
| Kretingos rajono savivaldybė | - | 5 850,00 Eur |
| Neringos savivaldybė | - | 2 692,47 Eur |
| Palangos miesto savivaldybė | - | 7 500,00 Eur |
| Skuodo rajono savivaldybė | - | 2 020,04 Eur |
| Šilutės rajono savivaldybė | - | 3 676,99 Eur |
| **Bendra projekto vertė** | **200 000,0 Eur** | |

Sutarties 2 priedas

Įstaigos pavadinimas\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kodas Juridinių asmenų registre\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banko pavadinimas ir kodas \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sąskaitos numeris banke LT\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_ savivaldybės administracijai**

**PRAŠYMAS GAUTI LĖŠAS**

\_\_\_\_\_\_\_\_ m. \_\_\_\_\_\_\_\_\_\_\_\_\_\_ d. Nr. \_\_\_\_

Prašome skirtas lėšas projekto „Klaipėdos regiono turistinio patrauklumo didinimas“ įgyvendinimui pervesti į nurodytą banko sąskaitą.

|  |  |  |
| --- | --- | --- |
| **Lėšų poreikis** | | |
| **Išlaidų ekonominės klasifikacijos kodas, pavadinimas** | **Prašoma lėšų suma**  **(Eur)** | **Prašomų lėšų poreikio pagrindimas** |
|  |  |  |
|  |  |  |
| **Iš viso** |  |  |

|  |  |  |  |  |
| --- | --- | --- | --- | --- |
|  |  |  |  |  |
| (įstaigos vadovo ar jo įgalioto asmens pareigų pavadinimas) |  | (parašas) |  | (vardas ir pavardė) |

|  |  |  |  |  |
| --- | --- | --- | --- | --- |
|  |  |  |  |  |
| (įstaigos finansininkas) |  | (parašas) |  | (vardas ir pavardė) |