**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBEI NUOSAVYBĖS TEISE PRIKLAUSANČIO ILGALAIKIO IR TRUMPALAIKIO MATERIALIOJO TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2025 m. balandžio 10 d. Nr. T10-109

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – perduoti viešajai įstaigai Mosėdžio pirminės sveikatos priežiūros centrui Skuodo rajono savivaldybei nuosavybės teise priklausantį ilgalaikį ir trumpalaikį materialųjį turtą valdyti, naudoti ir disponuoti juo patikėjimo teise. Perduodamas turtas skirtas pirminės asmens ir visuomenės sveikatos priežiūros įstaigos funkcijoms vykdyti ir pirminės sveikatos priežiūros kokybės gerinimui.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 6 straipsnio 17 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 3 dalys, Skuodo rajono savivaldybės tarybos 2021 m. gegužės 27 d. sprendimo Nr. T9-113 „Dėl Skuodo rajono savivaldybės turto, perduodamo valdyti, naudoti ir disponuoti juo patikėjimo teise, tvarkos aprašo patvirtinimo“ patvirtinto Skuodo rajono savivaldybės turto, perduodamo valdyti, naudoti ir disponuoti juo patikėjimo teise, tvarkos aprašo 6.3 ir 8.3 papunkčiai, 7 punktas.

**3. Laukiami rezultatai.**

Perduotas turtas pagerins pirminės sveikatos priežiūros įstaigos funkcijų kokybę bei prieinamumą visuomenei, aptarnaujamų asmenų sveikatos priežiūrą.

**4. Lėšų poreikis sprendimui įgyvendinti ir jų šaltiniai.**

Lėšos sprendimui įgyvendinti skirtos iš Europos Sąjungos (21 900,00 Eur) ir Skuodo rajono savivaldybės lėšų (35 990,03 Eur).

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vyriausioji specialistė Elena Žukauskaitė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.