**SKUODO rajono savivaldybės taryba**

**SPRENDIMAS**

**DĖL SKUODO RAJONO SAVIVALDYBEI NUOSAVYBĖS TEISE PRIKLAUSANČIO ILGALAIKIO IR TRUMPALAIKIO MATERIALIOJO TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2025 m. balandžio 10 d. Nr. T10-109

Skuodas

Vadovaudamasi Lietuvos Respublikos vietos savivaldos įstatymo 6 straipsnio 17 punktu, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 3 dalimis, Lietuvos Respublikos sveikatos priežiūros įstaigų įstatymo 36 straipsnio 3 dalimi, Skuodo rajono savivaldybės tarybos 2021 m. gegužės 27 d. sprendimu Nr. T9-113 „Dėl Skuodo rajono savivaldybės turto, perduodamo valdyti, naudoti ir disponuoti juo patikėjimo teise, tvarkos aprašo patvirtinimo“ patvirtinto Skuodo rajono savivaldybės turto, perduodamo valdyti, naudoti ir disponuoti juo patikėjimo teise, tvarkos aprašo 6.3 ir 8.3 papunkčiais, 7 punktu ir atsižvelgdama į projekto „Mobilių komandų teikiamų paslaugų kokybės ir prieinamumo gerinimas Skuodo rajono savivaldybėje“ 2024 m. vasario 20 d. jungtinės veiklos (partnerystės) sutartį Nr. R5-197, sudarytą su viešąja įstaiga Mosėdžio pirminės sveikatos priežiūros centru, Skuodo rajono savivaldybės taryba nusprendžia:

1. Perduoti viešajai įstaigai Mosėdžio pirminės sveikatos priežiūros centrui Skuodo rajono savivaldybei nuosavybės teise priklausantį ilgalaikį ir trumpalaikį materialųjį turtą valdyti, naudoti ir disponuoti juo patikėjimo teise **pagal patikėjimo sutartį** 99 metų laikotarpiui pirminės asmens ir visuomenės sveikatos priežiūros (įstaigų steigimas, reorganizavimas, likvidavimas, biudžetinių įstaigų išlaikymas) funkcijoms vykdyti pagal pridedamą sąrašą.
2. Įgalioti Skuodo rajono savivaldybės merą Stasį Gutautą pasirašyti šio sprendimo 1 punkte nurodyto turto patikėjimo sutartį bei perdavimo–priėmimo aktą.
3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Elena Žukauskaitė, tel. +370 638 13 712