**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS 2025 METŲ BIUDŽETO PATIKSLINIMO**

2025 m. balandžio 10 d. Nr. T10-111

Skuodas

**1. Parengto sprendimo projekto tikslas ir uždaviniai.**

Atsižvelgiant į papildomai gautas lėšas iš valstybės biudžeto, taip pat atsižvelgiant į asignavimų valdytojų prašymus dėl asignavimų tikslinimo, patikslinti 2025 metų savivaldybės biudžetą.

**2. Siūlomos teisinio reguliavimo nuostatos.**

Lietuvos Respublikos 2025–2027 metų biudžeto patvirtinimo įstatymo 4 straipsnio 4 dalyje numatyta, kad savivaldybių tarybos, atsižvelgdamos į gautas valstybės biudžeto dotacijas, atitinkamai patikslina savo patvirtintus biudžetus.

**3. Laukiami rezultatai.**

Akcinės bendrovės „Via Lietuva“ generalinio direktoriaus 2025 m. kovo 24 d. įsakymu Nr. VE-25-39 „Dėl kelių priežiūros ir plėtros programos finansavimo lėšų savivaldybių institucijų valdomiems vietinės reikšmės keliams paskirstymo 2025 metais“ Skuodo rajono savivaldybei skirta **1 464 400 Eur**.

Iš nepaskirstytų lėšų rezervo paskirstoma 82 900 Eur:

75 700 Eur skiriama Skuodo rajono savivaldybės administracijai, iš jų 21 300 Eur skiriama turizmo skatinimo priemonėms įgyvendinti, 54 400 Eur skiriama priemonei „Keleivių vežimo paslaugų prieinamumo ir kokybės gerinimo priemonių diegimas“ (kasos aparatams įsigyti, 17 vnt.).

7 200 Eur skiriama Skuodo meno mokyklai 12 vnt. tautiniams kostiumams įsigyti.

Nepaskirstytų lėšų likutis (sąmata S00.271) liks 179 600 Eur.

Taip pat tikslinami Skuodo seniūnijos asignavimai (prašymas pridedamas).

**4. Lėšų poreikis sprendimui įgyvendinti ir jų šaltiniai.**

Pajamų ir asignavimų planas didinamas **1 464 400** **Eur.**

**5. Sprendimo projekto autorius ir (ar) autorių grupė.**

Rengėja – Biudžeto valdymo skyriaus vedėja Nijolė Mackevičienė.