**SKUODO RAJONO SAVIVALDYBĖS TARYBA**

**SPRENDIMAS**

**DĖL GARANTIJOS SUTEIKIMO VIEŠAJAI ĮSTAIGAI YLAKIŲ GLOBOS NAMAMS**

2025 m. balandžio 10 d. Nr. T10-112

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 21 punktu, Skuodo rajono savivaldybės kontrolės ir audito tarnybos 2025 m. balandžio 7 d. išvada Nr. KADV3-5 bei atsižvelgdama į viešosios įstaigos Ylakių globos namų 2025 m. vasario 12 d. raštą Nr. D2-12 „Prašymas dėl garanto paskolai gauti“, Skuodo rajono savivaldybės taryba nusprendžia:

1. Suteikti 65 tūkst. Eur (šešiasdešimt penkių tūkstančių eurų) garantiją viešajai įstaigai Ylakių globos namams ilgalaikei paskolai iki 10 metų investicijoms (liftui įrengti) gauti.

2. Įpareigoti viešosios įstaigos Ylakių globos namų direktorę Audronę Anužienę pasirašyti paskolos sutartį su kredito įstaiga, atsižvelgiant į labiausiai ekonomiškai naudingas paskolos sąlygas.

3. Įgalioti Skuodo rajono savivaldybės administracijos direktorę Levutę Staniuvienę pasirašyti su garantijos suteikimu susijusius dokumentus.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Nijolė Mackevičienė, tel. (0 440) 45 554