**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL MOKESČIO UŽ VAIKŲ, UGDOMŲ PAGAL IKIMOKYKLINIO IR PRIEŠMOKYKLINIO UGDYMO PROGRAMAS, IŠLAIKYMĄ SKUODO RAJONO SAVIVALDYBĖS MOKYKLOSE TVARKOS APRAŠO PATVIRTINIMO**

2025 m. balandžio 10 d. Nr. T10-113

Skuodas

**1. Parengto sprendimo projekto tikslas ir uždaviniai.**

Atsižvelgiant į Skuodo vaikų lopšelio-darželio 2025 m. kovo 17 d. raštą Nr. R2-36 „Dėl susidariusios situacijos ir lopšelio-darželio darbo rugpjūčio mėnesį“ parengtas sprendimo projektas.

Parengtame sprendimo projekte įvedama nauja mokesčio dalis už priešmokyklinio ugdymo vaikų dienos priežiūrą vasaros laikotarpiu, nes vasarą nėra vykdomas priešmokyklinis ugdymas. Mokestis paskaičiuotas 1 grupei (grupės bazinis dydis yra 20 vaikų grupėje), reikalingai 1 papildomai nepedagoginei pareigybei išlaikyti.

Mokestis už vaikų dienos priežiūrą sudaro 58 eurai per mėnesį nepriklausomai nuo lankytų dienų skaičiaus. Priešmokyklinio ugdymo grupės vaikas lankydamas 20 dienų per mėnesį vasaros laikotarpiu vaikų lopšelį-darželį už vieną mėnesį sumokėtų 129 eurus.

|  |  |  |  |  |  |  |
| --- | --- | --- | --- | --- | --- | --- |
| **1.** | **Priešmokyklinio ugdymo grupės mokestis už vaikų išlaikymą** | | | | | **129,00** |
| 1.1. | Maitinimo išlaidos (lankytos dienos), eurais: | | | | |  |
|  | Pusryčiai | Pietūs | Pavakariai | Viso, eurais | Darbo dienų per mėn. | Viso |
|  | 0,84 | 1,26 | 0,7 | 2,8 | 20 | **56** |
| 1.2. | Kitos išlaidos per mėnesį (nepriklausomai nuo lankytų dienų) | x | x | x | x | **15** |
| 1.3 | Mokestis už vaikų priežiūrą birželio–rugpjūčio mėnesiais (nepriklausomai nuo lankytų dienų): | | | | | |
|  | Pareigybės skaičius tenkantis vienai grupei | Bazinis grupės dydis  (vaikų skaičius grupėje) | Pareiginės algos koeficientas | Išlaidos darbo užmokesčiui | Išlaidos socialinio draudimo įmokoms | Išlaidos, tenkančios 1 vaikui, eurais |
|  | 1 | 20 | 0,64 | 1 142,66 | 24,80 | **58** |

Sprendimo projekte nurodoma, kad mokestis už vaikų dienos priežiūrą už visą vasaros laikotarpį sumokamas iki gegužės 31 d., nes norima, kad tėvai atsakingai pareikštų norą dėl vaikų lankymo lopšelį-darželį vasaros laikotarpiu.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 29 punktas.

Lietuvos Respublikos švietimo įstatymo 70 straipsnio 7 ir 11 punktai.

**3. Laukiami rezultatai.**

Patvirtinus sprendimo projektą tikimasi, kad tėvai, žinodami kad turės sumokėti mokestį už vaikų dienos priežiūrą, atsakingiau teiks prašymus dėl lopšelio-darželio lankymo vasaros laikotarpiu.

Surinktos lėšos bus naudojamos naujai priimtų nepedagoginių darbuotojų išlaikymo išlaidoms: darbo užmokesčiui ir socialinio draudimo įmokoms (1 darbuotojas 1 grupei). Terminuotai priimti nepedagoginiai darbuotojai suteiks galimybę įstaigai tinkamai sudaryti pedagoginių darbuotojų atostogų grafikus vasaros laikotarpiu.

**4. Lėšų poreikis sprendimui įgyvendinti ir jų šaltiniai.**

Priimti darbuotojai vasaros laikotarpiu bus išlaikomi iš surenkamo mokesčio už vaikų dienos priežiūrą.

**5. Sprendimo projekto autorius ir (ar) autorių grupė.**

Rengėja – Biudžeto valdymo skyriaus vedėjo pavaduotoja Birutė Gedrimienė.