**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2025 M. VASARIO 27 D. SPRENDIMO NR. T9-33 „DĖL SKUODO RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2025 METŲ PRIEMONIŲ PATVIRTINIMO“ PAKEITIMO**

2025 m. balandžio 11 d. Nr. T10-115

Skuodas

**1. Parengto sprendimo projekto tikslas ir uždaviniai.**

Skuodo rajono savivaldybės administracija iš Mosėdžio seniūnijos yra gavusi 2025 m. kovo 20 d. raštą Nr. SE5-208 „Dėl lėšų perkėlimo“, kuriame prašoma iš Skuodo rajono savivaldybės tarybos 2025 m. vasario 27 d. sprendimu Nr. T9-33 „Dėl Skuodo rajono savivaldybės aplinkos apsaugos rėmimo specialiosios programos 2025 metų priemonių patvirtinimo“ (toliau – Tarybos sprendimu) Mosėdžio seniūnijai Invazinių Lietuvoje rūšių sąraše esančio augalo (Sosnovskio barščio) kontrolės įgyvendinimo darbams finansuoti skirtų lėšų (3 900 Eur) 210 Eur perkelti ir prijungti prie Mosėdžio seniūnijai pavojų keliančių medžių šalinimo, genėjimo darbams finansuoti skirtų lėšų (1 000 Eur).

Viena iš Tarybos sprendimu patvirtintų priemonių yra „Skuodo rajono savivaldybės administracijai – tekstilės atliekų surinkimo konteineriams įsigyti“, kuriai skirta 4 000 Eur. Savivaldybės administracija atliko viešąjį pirkimą keturiems tekstilės atliekų surinkimo konteineriams įsigyti. Buvo parinktas tiekėjas, kuris minėtus konteinerius pristatys už 3 383,16 Eur. Daugiau minėtų konteinerių šiais metais įsigyti neplanuojama. Atsižvelgiant į tai, kad nuo priemonei skirtų lėšų atlieka 616,84 Eur, 616 Eur, kaip papildomos lėšos, paskirstomi šioms Tarybos sprendimu patvirtintoms priemonėms:

100 Eur – Mosėdžio seniūnijai Invazinių Lietuvoje rūšių sąraše esančio augalo (Sosnovskio barščio) kontrolės įgyvendinimo darbams finansuoti. Viso bendrai šiai priemonei skiriamų lėšų suma – 4 000 Eur.

210 Eur – Mosėdžio seniūnijai pavojų keliančių medžių šalinimo, genėjimo darbams finansuoti. Viso bendrai šiai priemonei skiriamų lėšų suma – 1 210 Eur.

306 Eur – Savivaldybės administracijai – mišrių komunalinių atliekų surinkimo bendro naudojimo konteinerių pastogių konteinerių aikštelėse remontui, reikalingų priemonių įsigijimui finansuoti. Viso bendrai šiai priemonei skiriamų lėšų suma – 2 306 Eur.

Taigi, šio parengto sprendimo projekto tikslas – pakeisti Tarybos sprendimu patvirtintų Skuodo rajono savivaldybės aplinkos apsaugos rėmimo specialiosios programos 2025 metų priemonių I priemonių grupės 2 priemonę, II priemonių grupės 1 ir 2 priemones, VI priemonių grupės 1 priemonę ir jas išdėstyti taip, kaip nurodyta šio parengto sprendimo projekte.

**2. Siūlomos teisinio reguliavimo nuostatos.**

Lietuvos Respublikos savivaldybių aplinkos apsaugos rėmimo specialiosios programos įstatymas nustato, kad savivaldybės aplinkos apsaugos rėmimo specialiosios programos priemones tvirtina savivaldybės taryba.

**3. Laukiami rezultatai.**

Pakeistos Tarybos sprendimu patvirtintos Skuodo rajono savivaldybės aplinkos apsaugos rėmimo specialiosios programos 2025 metų priemonių I priemonių grupės 2 priemonė, II priemonių grupės 1 ir 2 priemonės, VI priemonių grupės 1 priemonė.

**4. Lėšų poreikis sprendimui įgyvendinti ir jų šaltiniai.**

Lėšos nenumatomos.

**5. Sprendimo projekto autorius ir (ar) autorių grupė.**

Rengėjas – Bendrųjų reikalų skyriaus vedėjo pavaduotojas Mindaugas Perminas.