**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PRIEMONIŲ VYKDYMO 2024 METŲ ATASKAITOS PATVIRTINIMO**

2025 m. balandžio 11 d. Nr. T10-116

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – patvirtinti Skuodo rajono savivaldybės visuomenės sveikatos rėmimo specialiosios programos priemonių vykdymo 2024 metų ataskaitą. Savivaldybės tarybos patvirtinta ataskaita pateikiama Sveikatos mokymo ir ligų prevencijos centrui iki gegužės 1 d., remiantis ataskaitinių biudžetinių metų (nuo sausio 1 d. iki gruodžio 31 d. imtinai) duomenimis.

2024 m. Skuodo rajono savivaldybės visuomenės sveikatos rėmimo specialiosios programos finansavimui iš Skuodo rajono savivaldybės aplinkos apsaugos rėmimo specialiosios programos buvo skirta 6 785,00 Eur (šeši tūkstančiai septyni šimtai aštuoniasdešimt penki eurai).

Bendruomenės sveikatos taryba skelbė Skuodo rajono savivaldybės visuomenės sveikatos rėmimo specialiosios programos 2024 m. finansuojamų projektų viešą konkursą. Buvo gautos 5 sveikatinimo projektų paraiškos.

Bendruomenės sveikatos taryba įvertino pateiktų paraiškų atitiktį pagal Skuodo rajono savivaldybės visuomenės sveikatos rėmimo specialiosios programos patvirtintų nuostatų reikalavimus, finansavimas skirtas 4 paraiškoms.

Savivaldybės visuomenės sveikatos rėmimo specialiosios programos finansavimas skirtas projektams: Skuodo krašto bendruomenės projektui „Aktyvus žmogus – sveikas žmogus“ – 1 450,00 Eur; Skuodo rajono Rukų kaimo bendruomenės projektui „Sveiki ir laimingi“ – 1 800,00 Eur; Skuodo rajono Šliktinės kaimo bendruomenės projektui „Norime būti sveikesni“ – 1 349,99 Eur; Asociacijos „Krakių žiburiai“ projektui „Sveika bendruomenė“ – 1 400,00 Eur.

Projektų vykdytojų numatytos veiklos įvykdytos, finansinės veiklų ataskaitos pateiktos.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 4 dalis, Lietuvos Respublikos sveikatos sistemos įstatymo 41 straipsnio 4 dalis, 63 straipsnio 5 dalis,  Lietuvos Respublikos sveikatos apsaugos ministro 2019 m. birželio 3 d. įsakymas Nr. V-656 „Dėl Savivaldybės visuomenės sveikatos rėmimo specialiosios programos priemonių vykdymo ataskaitos formos patvirtinimo“.

**3. Laukiami rezultatai.**

Patvirtinus sprendimo projektą, bus užtikrintas teisės aktų nustatyta tvarka vykdymas priskirtoms funkcijoms atlikti.

**4. Lėšų poreikis sprendimui įgyvendinti ir jų šaltiniai.**

Sprendimo įgyvendinimui lėšos nereikalingos.

**5. Sprendimo projekto autorius ir (ar) autorių grupė.**

Rengėja – Skuodo rajono savivaldybės administracijos sveikatos reikalų koordinatorė (vyriausioji specialistė) Daiva Gedrimė.