**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS LĖŠOMIS FINANSUOJAMŲ PROJEKTŲ RENGIMO IR ĮGYVENDINIMO TVARKOS APRAŠO PATVIRTINIMO**

2025 m. balandžio 11 d. Nr. T10-117

Skuodas

**1. Parengto sprendimo projekto tikslas ir uždaviniai.**

2025 m. kovo 28 d. įvykęs Skuodo rajono savivaldybės bendruomenės sveikatos tarybos posėdis (protokolo Nr. A3-58), kuriame nutarta inicijuoti tvarkos aprašo keitimą, siekiant tikslinti ir tobulinti projektų atrankos bei įgyvendinimo nuostatas. Komisijos sprendimu keičiamas 13 punktas – buvo nurodyta 20 kalendorinių dienų, keičiama į darbo dienas, jog būtų ilgesnis paraiškų pateikimo laikas; 15 punktas – patikslintas kabineto numeris 207 kab., buvo 206, ir dokumentai netinkami teikti word formatu (išbraukta); 17, 29, 42 ir 43 punktuose patikslintas pareigybės pavadinimas, vietoj Savivaldybės gydytoja į Sveikatos reikalų koordinatorius (vyriausiasis specialistas); tikslinamas 21 punktas – Sveikatos tarybos sekretorius skiriamas savivaldybės administracijos direktoriaus įsakymu (buvo Savivaldybės administracijos direktorius paskiria Sveikatos tarybos sekretorių), papildomas 25.3 papunkčiu – pagal patvirtintas lėšas nėra galimybių visiems pareiškėjams skirti visos prašomos sumos; keičiamas 27 punktas, buvo nurodyta 4 000 Eur maksimali paraiškos suma, keičiama į 2 500 Eur sumą, galimybė finansuoti daugiau projektų paraiškų; papildyta 28 punktu: įvertinusi pateiktas paraiškas Sveikatos taryba savivaldybės administracijos direktoriui teikia siūlymą dėl atrinktų projektų finansavimo; tikslinama 32 punkte data iš gruodžio 28 d. į gruodžio 15 d., siekiant užtikrinti efektyvų biudžeto lėšų valdymą ir atitikimą finansiniams planams.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 6 straipsnio 18 punktu, 15 straipsnio 4 dalimi, Lietuvos Respublikos sveikatos sistemos įstatymo 41 straipsnio 1 dalimi, 63 straipsnio 5 punktu.

**3. Laukiami rezultatai.**

Patvirtintas tvarkos aprašas sudarys sąlygas užtikrinti aiškesnį ir vieningą projektų rengimo bei atrankos kriterijų taikymą, didins lėšų paskirstymo skaidrumą bei racionalų jų panaudojimą. Tikimasi, kad įgyvendinus pakeitimus bus pasiektas didesnis finansuojamų projektų veiksmingumas ir rezultatyvumas, o programos įgyvendinimas geriau atlieps savivaldybės visuomenės sveikatos stiprinimo prioritetus.

**4. Lėšų poreikis sprendimui įgyvendinti ir jų šaltiniai.**

Sprendimo įgyvendinimui lėšos nereikalingos.

**5. Sprendimo projekto autorius ir (ar) autorių grupė.**

Sprendimo rengėja – Skuodo rajono savivaldybės administracijos sveikatos reikalų koordinatorė (vyriausioji specialistė) Daiva Gedrimė.