***Patikslintas variantas***

PATVIRTINTA

Skuodo rajono savivaldybės tarybos

2025 m. balandžio d. sprendimu Nr. T9-

**SKUODO RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS LĖŠOMIS FINANSUOJAMŲ PROJEKTŲ RENGIMO IR ĮGYVENDINIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Skuodo rajono savivaldybės visuomenės sveikatos rėmimo specialiosios programos lėšomis finansuojamų projektų rengimo ir įgyvendinimo tvarkos aprašas (toliau – Tvarkos aprašas) reglamentuoja Skuodo rajono savivaldybės (toliau – savivaldybės) visuomenės sveikatos rėmimo specialiosios programos (toliau – specialiosios programos) sudarymo, paraiškų teikimo ir vertinimo tvarką, sutarčių sudarymą, specialiosios programos atskaitomybę ir kontrolę.

2. Specialioji programa – tai kompleksas visuomenės sveikatos ugdymo, profilaktikos ir saugos priemonių, kurios įgyvendinamos siekiant pagerinti gyventojų sveikatą ir gyvenimo kokybę.

3. Specialiosios programos paskirtis – finansuoti ir remti savivaldybėje vykdomas visuomenės sveikatinimo programas.

**II SKYRIUS**

**SPECIALIOSIOS PROGRAMOS SUDARYMAS**

4. Savivaldybės taryba savivaldybės biudžeto asignavimus specialiajai programai iš dalies finansuoti ir savivaldybės aplinkos apsaugos rėmimo specialiosios programos (toliau – Aplinkos apsaugos rėmimo specialiosios programos) lėšas, numatytas gyventojų sveikatos apsaugai, tvirtina kartu su savivaldybės biudžetu.

5. Specialiosios programos pajamų šaltiniai yra:

5.1. savivaldybės biudžeto asignavimai;

5.2. 20 procentų Aplinkos apsaugos rėmimo specialiosios programos lėšų;

5.3. savanoriškos fizinių ir juridinių asmenų įmokos;

5.4. kitos teisėtai įgytos lėšos.

6. Iš specialiosios programos lėšų finansuojamos veiklos kryptys:

6.1. visuomenės sveikatos stiprinimas ir ugdymas;

6.2. burnos higiena ir sveikata;

6.3. sveikos mitybos skatinimas ir nutukimo prevencija;

6.4. fizinio aktyvumo skatinimas;

6.5. lytinė sveikata;

6.6. psichikos sveikatos stiprinimo (smurto, savižudybių prevencija, streso kontrolė ir kt.);

6.7. sveikatai žalingos elgsenos prevencija (rūkymo, alkoholio ir kitų psichoaktyviųjų medžiagų vartojimo prevencija bei kt.);

6.8. sveikos aplinkos sauga;

6.9. užkrečiamųjų ligų prevencija ir kontrolė;

6.10. neinfekcinių ligų profilaktika;

6.11. nelaimingų atsitikimų ir traumų prevencija (tarp jų ir pirmosios pagalbos teikimas, defibriliatorių įsigijimas ir įrengimas).

7. Specialiosios programos prioritetines sveikatos veiklos kryptis kasmet nustato Sveikatos taryba.

8. Prioritetinės kryptys įforminamos protokoliniu sprendimu ir skelbiamos kvietime teikti paraiškas.

9. Specialiosios programos lėšos atrinktiems projektams finansuoti skiriamos savivaldybės administracijos direktoriaus įsakymu:

9.1. įvykus paraiškų atrankos konkursui;

9.2. atsižvelgdama į situacijas sveikatos srityje, Skuodo rajono gyventojų poreikius, pokyčius sveikatos politikoje, Sveikatos taryba gali siūlyti savivaldybės administracijos direktoriui skirti lėšas konkrečiai problemai spręsti.

**III SKYRIUS**

**SPECIALIOSIOS PROGRAMOS PARAIŠKŲ TEIKIMO TVARKA**

10. Savivaldybės administracija kasmet iki gegužės 1 d. savivaldybės interneto svetainėje [www.skuodas.lt](http://www.skuodas.lt) ir vietinėje spaudoje skelbia konkursą specialiosios programos priemonėms finansuoti pagal Sveikatos tarybos nustatytus prioritetus.

11. Galimi pareiškėjai Skuodo rajono savivaldybės teritorijoje registruotos NVO arba NVO padaliniai, veikiantys Skuodo rajono savivaldybės teritorijoje, kaip jas apibrėžia Lietuvos Respublikos nevyriausybinių organizacijų plėtros įstatymas (toliau – Pareiškėjas).

12. Skelbiamam paraiškų konkursui, pareiškėjas gali teikti tik vieną paraišką.

13. Paraiškos pateikiamos per 20 darbo dienų nuo konkurso paskelbimo dienos.

14. Specialiosios programos projektai turi būti rengiami pagal paraiškosformą (1 priedas).

15. Paraiška pateikiama savivaldybės administracijos 207 kab., adresu: Vilniaus g. 13, Skuodas, arba **pasirašyta, skenuota – el. p.** [savivaldybe@skuodas.lt](mailto:savivaldybe@skuodas.lt).

16. Paraiškos nepriimamos, jei pareiškėjas neatsiskaitė arba vėlavo atsiskaityti už anksčiau priemonėms vykdyti skirtų lėšų panaudojimą nustatyta tvarka, arba gautos lėšos panaudotos ne pagal paskirtį.

17. Sveikatos reikalų koordinatorius(vyriausiasis specialistas), koordinuojantis specialiąją programą, paraiškų pateikimo laikotarpiu žodžiu, telefonu ir elektroniniu paštu konsultuoja visais paraiškų pateikimo klausimais.

**IV SKYRIUS**

**SPECIALIOSIOS PROGRAMOS PARAIŠKŲ VERTINIMAS**

18. Paraiškas vertina Sveikatos taryba.

19. Paraiškos vertinamos ne ilgiau kaip 30 kalendorinių dienų nuo paskutinės paraiškų pateikimo konkursui dienos.

20. Sveikatos tarybos darbo forma yra posėdžiai. Juos organizuoja Sveikatos tarybos pirmininkas. Posėdžiai yra teisėti, kai juose dalyvauja daugiau kaip pusė Sveikatos tarybos narių. Pirmasis tarybos posėdis sušaukiamas ne vėliau kaip per 10 darbo dienų nuo paskutinės paraiškų pateikimo konkursui dienos.

21. Sveikatos tarybos sekretorius skiriamas savivaldybės administracijos direktoriaus įsakymu.

22. Sveikatos tarybos narys privalo nusišalinti nuo paraiškos vertinimo, jei gali kilti viešųjų ir privačių interesų konfliktas.

23. Paraiškos vertinamos balais pagal paraiškų vertinimo kriterijus, nurodytus Tvarkos aprašo 2 priede.

24. Sveikatos taryba paraiškas vertina pagal Tvarkos aprašo 2 priede nurodytus vertinimo kriterijus. Maksimalus balų skaičius yra 100. Paraiškos teikėjas prie projekto įgyvendinimo prisideda nuosavomis lėšomis 10 proc. Jei paraiška įvertinta:

24.1. iki 30 balų – siūloma nefinansuoti;

24.2. 31–50 balais – siūloma 50 proc. finansuoti;

24.3. 51–80 balais – siūloma 80 proc. finansuoti;

24.4. 81–100 balais – siūlomas 100 proc. finansavimas.

25. Sveikatos taryba turi teisę siūlyti paraiškos teikėjui neskirti lėšų arba skirti mažesnę už prašomą lėšų sumą, jeigu:

25.1. lėšų poreikis konkrečiai veiklai vykdyti yra nepakankamai pagrįstas ir nedetalizuotas;

25.2. pareiškėjas, anksčiau vykdęs pateiktą projektą, nepanaudojo skirtų lėšų;

25.3. pagal patvirtintas lėšas nėra galimybių visiems pareiškėjams skirti visos prašomos sumos;

25.4. paraiškoje numatyta veikla yra susijusi su tiesiogine (įprastine) pareiškėjo veikla arba siūlomą veiklą jau atlieka kita institucija.

26. Jei projektui skiriama mažesnė suma, nei nurodyta paraiškoje, pareiškėjas turi teisę sumažinti projekto veiklųapimtį, tačiau neturi teisės keisti paraiškoje nurodytų tikslų ir veiklos turinio.

27. Vienas pareiškėjas gali teikti tik vieną paraišką. Maksimalus vienos paraiškos finansavimo dydis 2 500 Eur.

28. Įvertinusi pateiktas paraiškas Sveikatos taryba savivaldybės administracijos direktoriui teikia siūlymą dėl atrinktų projektų finansavimo.

**V SKYRIUS**

**SPECIALIOSIOS PROGRAMOS PARAIŠKŲ FINANSAVIMAS**

29. Savivaldybės administracijos direktoriui įsakymu patvirtinus lėšų paskirstymą projektų vykdytojams Sveikatos reikalų koordinatorius (vyriausiasis specialistas) informuoja vykdytojus apie skirtas lėšas priemonei įvykdyti.

30. Su projektų vykdytojais, kuriems skirtas finansavimas, savivaldybės administracijos direktorius pasirašo Biudžeto lėšų naudojimosutartis (toliau – Sutartis).

31. Finansinės apskaitos skyrius lėšas vykdytojams perveda į Sutartyje nurodytas sąskaitas per nustatytą terminą.

32. Projektų vykdytojai nepanaudotas biudžetiniais metais biudžeto lėšas privalo grąžinti į savivaldybės administracijos sąskaitą, nurodytą Sutartyje, ne vėliau kaip iki einamųjų metų gruodžio 15 d.

33. Informacija apie atrinktus finansuoti projektus skelbiama savivaldybės interneto svetainėje www.skuodas.lt.

34. Finansavimo gavėjai privalo viešinti informaciją, susijusią su finansuojamos priemonės vykdymu (per žiniasklaidos priemones, internetu, socialinius tinklus*,* leidinius ir pan.).

35. Sveikatos taryba einamaisiais metaisatsiradusioms sveikatos srityje nenumatytoms problemoms spręsti gali siūlyti skirti lėšas iš nepanaudotų ar papildomai skirtų specialiosios programos lėšų ne konkurso būdu.

36. Savivaldybės administracija, gavusi prašymą lėšų skyrimo susidariusiai neatidėliotinai situacijai spręsti, perduoda Sveikatos tarybai šį prašymą svarstyti ir pateikti rekomendacinį sprendimą.

**VI SKYRIUS**

**SUTARČIŲ SUDARYMAS**

37. Priėmus sprendimą dėl projekto finansavimo, per 30 kalendorinių dienų nuo savivaldybės administracijos direktoriaus įsakymo dėl lėšų skyrimo priemonės vykdytojams įsigaliojimo dienos, savivaldybės administracijos direktorius ir projekto vykdytojas pasirašo Sutartį.

38. Finansinės apskaitos skyriui sutartyje nustatytais terminais turi būti pateikiami visi Sutartyje nurodyti dokumentai.

39. Jei pareiškėjas per 30kalendorinių dienų nuo įsakymo dėl lėšų skyrimo įsigaliojimo dienos nepasirašo Sutarties, finansavimas neskiriamas. Sutarties galiojimo metu priemonės vykdytojas neturi teisės perleisti jokių savo teisių ir pareigų, kylančių iš Sutarties, tretiesiems asmenims.

40. Nustačius, kad priemonės vykdytojas neįvykdė nustatyto įsipareigojimo arba tos pačios priemonės veiklos išlaidos buvo finansuotos iš kitų šaltinių, savivaldybės administracijos direktorius turi teisę vienašališkai nutraukti su priemonės vykdytoju sudarytą Sutartį ir nustatyti terminą, per kurį savivaldybei turi būti grąžinamos projektui įgyvendinti skirtos lėšos.

**VII SKYRIUS**

**BAIGIAMOSIOS NUOSTATOS**

41. Už specialiosios programos priemonėms skirtų lėšų tinkamą panaudojimą, darbų apimčių ir kokybinių parametrų įvykdymą, priemonės įgyvendinimo ir finansinių ataskaitų pateikimą atsako projekto vykdytojas.

42. Specialiosios programos priemonės įgyvendinimo kontrolę pagal kompetenciją vykdo Sveikatos reikalų koordinatorius (vyriausiasis specialistas) ir Sveikatos bendruomenės taryba.

43. Sveikatos reikalų koordinatorius (vyriausiasis specialistas) ir Sveikatos bendruomenės taryba projektų vykdymo metu gali pasirinktinai atlikti patikrą veiklų įgyvendinimo vietoje.

44. Programos lėšų naudojimą kontroliuoja savivaldybės Kontrolės ir audito tarnyba. **~~bei savivaldybės administracijos Centralizuoto vidaus audito tarnyba.~~**

45. Specialiosios programos priemonių vykdymo ataskaita tvirtinama savivaldybės taryboje ir pateikiama Sveikatos mokymo ir ligų prevencijos centrui, kuri viešinama savivaldybės interneto svetainėje www.skuodas.lt.

46. Einamaisiaismetais nepanaudotos specialiosios programos lėšos perkeliamos į kitus metus.

\_\_\_\_\_\_\_\_\_\_\_\_\_\_\_\_\_\_\_\_\_\_

Skuodo rajono savivaldybės visuomenės sveikatos

rėmimo specialiosios programos lėšomis finansuojamų

projektų rengimo ir įgyvendinimo tvarkos aprašo

1 priedas

**PARAIŠKA**

**DALYVAUTI SKUODO RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PRIEMONĖS ĮGYVENDINIMO KONKURSE**

20.... m. ………………. d.

**1. Organizacijos, norinčios dalyvauti Skuodo rajono savivaldybės visuomenės rėmimo specialiosios programos priemonės įgyvendinimo konkurse, informacija:**

|  |  |  |
| --- | --- | --- |
| **1.1. Organizacijos pavadinimas:** |  |  |
|  |

|  |  |  |  |
| --- | --- | --- | --- |
| **1.2. Visuomenės sveikatos rėmimo specialiosios programos priemonė, kurią bus siekiama įgyvendinti:** |  | |  |
|  | |

|  |  |  |
| --- | --- | --- |
| **1.3. Informacija apie paraišką teikiančią organizaciją:** |  |  |
| Kodas | |
| Adresas: | |
| Telefono, fakso Nr. | |
| Elektroninis paštas | |
| Organizacijos banko rekvizitai (banko pavadinimas, kodas, sąskaitos numeris) | |

|  |
| --- |
| **1.4. Informacija apie paraišką teikiančios organizacijos vadovą:** |
| Vardas, pavardė |
| Telefonas |

|  |
| --- |
| **1.5. Informacija apie paraišką teikiančios organizacijos finansininką:** |
| Vardas, pavardė |
| Telefonas |

**2. Visuomenės sveikatos rėmimo specialiosios programos priemonės turinys**

|  |  |  |
| --- | --- | --- |
| **2.1. Projekto pavadinimas:** |  |  |
|  | |

|  |  |  |  |
| --- | --- | --- | --- |
| **2.2. Trumpas projekto aprašymas:** |  | |  |
|  | |

|  |  |  |
| --- | --- | --- |
| **2.3. Problema / situacijos analizė** Glaustai aprašykite problemos bei situacijos analizę |  |  |
|  | |

|  |
| --- |
| **2.4. Kokiai tikslinei grupei skirtas šis projektas ir koks gavėjų skaičius juo pasinaudos** |
|  |

|  |  |  |
| --- | --- | --- |
| **2.5. Projekto tikslas:** |  |  |
|  | |

|  |  |  |
| --- | --- | --- |
| **2.6. Projekto uždaviniai tikslui pasiekti:** |  |  |
|  |

**2.7. Veiklos planas. Rekomenduojame informaciją pateikti tokia forma:**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Veikla | Kovas | Balandis | Gegužė | Birželis | Liepa | Rugpjūtis | Rugsėjis | Spalis | Lapkritis | Gruodis | Vieta | Vykdytojas |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |

**2.8. Projekte numatytų veiklų išlaidų pagrindimas**

|  |  |  |  |  |  |
| --- | --- | --- | --- | --- | --- |
| Eil. Nr. | Išlaidų paskirtis | Reikalinga suma priemonei įgyvendinti,  Eurais | Lėšos iš kitų šaltinių | Išlaidų detalizavimas | Prašoma lėšų suma iš Visuomenės sveikatos rėmimo specialiosios programos |
|  |  |  |  |  |  |
|  |  |  |  |  |  |
| **Iš viso** | |  |  |  |  |

**2.9.** **Vertinimo kriterijai (rodikliai, apskaičiuojami matavimo vienetais)**

|  |  |  |
| --- | --- | --- |
| Eil. Nr. | **Vertinimo kriterijai** (paskaitų, dalyvių, paslaugų, straipsnių spaudoje, informacinių laidų, leidinių skaičius ir kt.) | **Skaičius** |
|  |  |  |

|  |
| --- |
| **2.10. Laukiamas priemonės rezultatas tikslinei grupei ir (ar) bendruomenei:** |
|  | |

|  |
| --- |
| **2.11. Tęstinumo galimybės** |
|  | |

**3. Papildoma informacija**

|  |  |  |  |
| --- | --- | --- | --- |
| **3.1. Papildomi finansavimo šaltinai:** |  | |  |
| **3.1.1.** Organizacijos indėlis į projektą \_\_\_\_\_\_\_\_ eurų | |
| **3.1.2.** Kitų fizinių / juridinių asmenų indėlis į projektą \_\_\_\_\_\_\_ eurų | |

|  |
| --- |
| **3.2. Pareiškėjo turimi žmogiškieji ir materialiniai ištekliai projektui įgyvendinti:** |
|  | |

|  |  |  |
| --- | --- | --- |
| **3.3.** **Projekto tęstinumas:** |  |  |
|  | |

|  |  |  |
| --- | --- | --- |
| **3.4. Prie paraiškos pridedama:** |  |  |
|  | |

Organizacijos vadovas (Parašas) Vardas ir pavardė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Skuodo rajono savivaldybės visuomenės sveikatos

rėmimo specialiosios programos lėšomis finansuojamų

projektų rengimo ir įgyvendinimo tvarkos aprašo

2 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įstaigos ar organizacijos pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(priemonės pavadinimas)

**PARAIŠKOS VERTINIMO ANKETA**

**20\_\_ m. \_\_\_\_\_\_\_\_\_\_\_\_\_\_\_\_mėn. \_\_\_\_\_\_\_\_d.**

|  |  |  |  |  |  |
| --- | --- | --- | --- | --- | --- |
| Eil. Nr. | Vertinimo kriterijus | | Vertinimo skalė (balais) | Maksimalus galimų balų skaičius | Skirtų balų skaičius |
|  | | Priemonės tema ir turinys atitinka Sveikatos tarybos nustatytas visuomenės sveikatos rėmimo specialiosios programos prioritetines kryptis | 1.1. neatitinka; | 0 |  |
| 1.2. iš dalies atitinka; | 5 |  |
| 1.3. visiškai atitinka. | 10 |  |
|  | | Priemonės tikslas ir uždaviniai suformuluoti aiškiai, yra įvertinami ir pasiekiami | 2.1. tikslas ir uždaviniai nekonkretūs, sunkiai susiejami, išmatuojami ir pasiekiami; | 0 |  |
| 2.2. tikslas ir uždaviniai aiškūs, iš dalies įvertinami ir pasiekiami; | 5 |  |
| 2.3. tikslas ir uždaviniai aiškūs, įgyvendinami ir įvertinami. | 10 |  |
|  | | Aiškiai apibrėžta tikslinė gyventojų grupė, kuriai skirta priemonė | 3.1. neapibrėžta; | 0 |  |
| 3.2. nepakankamai aiškiai ir (ar) konkrečiai; | 5 |  |
| 3.3. apibrėžta aiškiai ir konkrečiai. | 10 |  |
|  | | Projekto veiklomis pasinaudojusių dalyvių skaičius | 4.1. iki 50 dalyvių; | 0 |  |
| 4.2. nuo 50 iki 100 dalyvių; | 5 |  |
| 4.3. daugiau nei 100 dalyvių. | 10 |  |
|  | | Priemonėje vykdoma veikla atitinka iškeltus tikslus ir uždavinius | 5.1. pateiktas veiklų planas neišsamus, neatitinka iškeltų tikslų ir uždavinių; | 0 |  |
| 5.2. pateiktas veiklų planas iš dalies atitinka iškeltus tikslus ir uždavinius; | 5 |  |
| 5.3. veiklų planas aiškus, atitinka iškeltus tikslus ir uždavinius, pateiktos konkrečios priemonės, nurodytos datos, vieta, kur bus vykdoma priemonė, įvardinti atsakingi vykdytojai, pasirinkti metodai yra tinkami. | 10 |  |
|  | | Laukiamas priemonės rezultatas tikslinei grupei ir (ar) bendruomenei | 6.1. abejotinas, netikslus; | 0 |  |
| 6.2. trumpalaikis arba nelabai žymus; | 5 |  |
| 6.3. ilgalaikis ir žymus. | 10 |  |
|  | | Organizacijos turimi žmogiškieji ir materialieji ištekliai priemonei vykdyti (sugebėjimas ir pajėgumas vykdyti projektą, specialistai – nuolatos dirbantys ar samdomi priemonės vykdymo laikotarpiui lektoriai, patalpos, transportas ir kt.) | 7.1. neturi; | 0 |  |
| 7.2. turi nepakankamai; | 5 |  |
| 7.3. turi pakankamai. | 10 |  |
|  | | Ar pagrįstas prašomų lėšų reikalingumas | 8.1. prašomos lėšos neturi pagrįstumo ir nesusijusios su priemonės veiklomis; | 0 |  |
| 8.2. iš dalies pagrįstos; | 5 |  |
| 8.3. prašomos lėšos reikalingos, pagrįstos ir susijusios su projekto veiklomis. | 10 |  |
|  | | Priemonės vykdymo dalis, kuri bus finansuojama ne iš savivaldybės lėšų | 9.1. prie projekto pareiškėjas neprisideda nuosavomis ar kitokiomis lėšomis; | 0 |  |
| 9.2. prie projekto pareiškėjas prisideda nuosavomis ar kitokiomis lėšomis virš 10 proc. | 5 |  |
| 9.3. prie projekto pareiškėjas prisideda nuosavomis ar kitokiomis lėšomis virš 20 proc. | 10 |  |
|  | | Paraiškos teikėjas teikia paraišką kartu su partneriu (viena ir daugiau bendruomenių) | 10.1. paraiška pateikta be partnerio; | 0 |  |
| 10.2. paraiška pateikta su 3 partneriais, iš kurių du yra NVO | 5 |  |
| 10.3. paraiška pateikta su 4 ir daugiau partnerių, iš kurių trys NVO | 10 |  |
| Bendra balų suma | | | | **100** |  |

Vertinimo rezultatai:

Jei paraiška (projektas) įvertinama iki 30 balų – siūloma nefinansuoti.

Jei paraiška (projektas) įvertinama 31–50 balais – siūloma 50 proc. finansuoti.

Jei paraiška (projektas) įvertinama 51–80 balais – siūloma 80 proc. finansuoti.

Jei paraiška (projektas) įvertinama 81–100 balais – siūlomas 100 proc. finansavimas.

|  |  |
| --- | --- |
| Išvada (trumpai nurodomi projekto privalumai ir trūkumai, konkretūs ir motyvuoti siūlymai, nurodoma, ar reikia mažinti sąmatą (kokiai priemonei ir kiek siūloma skirti lėšų) | Balai..................................  Priemonei siūloma skirti suma ............. (Eur) |

Bendruomenės sveikatos tarybos

pirmininkas \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(vardas ir pavardė) (parašas)

Sekretorius \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė) (parašas)

Bendruomenės sveikatos tarybos nariai:

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė) (parašas)

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė) (parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_