**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2024 M. RUGPJŪČIO 30 D. SPRENDIMO** **NR. T9-148 „DĖL PROJEKTO „SKUODO EVANGELIKŲ LIUTERONŲ BAŽNYČIOS PASTATO PRITAIKYMAS INFORMACINĖMS, PAŽINTINĖMS IR KULTŪRINĖMS VEIKLOMS“ RENGIMO IR FINANSAVIMO“ PAKEITIMO**

2025 m. balandžio 14 d. Nr. T10- 119

Skuodas

1. **Parengto sprendimo projekto tikslas ir uždaviniai.**

Tarybos sprendimo projektu siūloma pakeisti Skuodo rajono savivaldybės tarybos 2024 m. rugpjūčio 30 d. sprendimo Nr. T9-148 „Dėl projekto „Skuodo evangelikų liuteronų bažnyčios pastato pritaikymas informacinėms, pažintinėms ir kultūrinėms veikloms“ rengimo ir finansavimo“ 2 punktą.

Įgyvendinant projektą Skuodo rajono savivaldybė įsipareigoja ne tik prisidėti iki 36 proc. projekto vertės, bet ir finansuoti išlaidas, kurių nepadengia projektui skiriamo finansavimo lėšos, ir netinkamų finansuoti projekto išlaidų dalį Skuodo rajono savivaldybės biudžeto lėšomis.

1. **Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 4 dalis.

1. **Laukiami rezultatai.**

Atnaujinta Skuodo evangelikų liuteronų bažnyčia, siekiant padidinti jos patrauklumą lankytojams ir teikiamų kultūros paslaugų prieinamumą.

1. **Lėšų poreikis sprendimui įgyvendinti ir jų šaltiniai.**

Projekto vertė 725 741,7 Eur. 36 proc. Savivaldybės biudžeto lėšomis prisidėjimo suma būtų 261 267 Eur, dabartiniu laikotarpiu nenumatytų išlaidų suma nėra žinoma.

1. **Sprendimo projekto autorius ir (ar) autorių grupė.**

Rengėja – Skuodo rajono savivaldybės administracijos Kultūros ir turizmo skyriaus vyriausioji specialistė Laura Popovienė.