**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO VAIKŲ LOPŠELIŲ-DARŽELIŲ IKIMOKYKLINIO UGDYMO PROGRAMOS VYKDYMO IR PRIEŠMOKYKLINIO AMŽIAUS VAIKŲ DIENOS PRIEŽIŪROS ORGANIZAVIMO VASAROS LAIKOTARPIU**

2025 m. balandžio 14 d. Nr. T10-121

Skuodas

**1. Parengto sprendimo projekto tikslas ir uždaviniai.**

Gavus Skuodo vaikų lopšelio-darželio, Ylakių vaikų lopšelio-darželio ir Mosėdžio vaikų lopšelio-darželio direktorių prašymus dėl ikimokyklinio ugdymo įstaigų darbo laiko vasaros laikotarpiu nustatymo, reikia nustatyti vasaros laikotarpiu veikiančių ikimokyklinio ugdymo ir priešmokyklinio amžiaus vaikų dienos priežiūros organizavimo gupių skaičių,atsižvelgiant į kiekvienos įstaigos galimybes, tėvų poreikius bei socialinį kontekstą.

Lopšelių-darželių direktorių prašymuose, išnagrinėjus situaciją ir objektyviai įvertinus aplinkybes, pateikti skirtingi laikotarpiai ir skirtingi grupių skaičiai, kuriais įstaigos prašo nevykdyti ikimokyklinio ugdymo programos. Laikotarpiai pasirinkti atsižvelgiant į tai, kiek įstaigoms reikia laiko remonto darbams, siekiant tinkamai pasiruošti kokybiškam visų grupių darbui nuo naujų mokslo metų. Grupių skaičius nurodytas, atlikus apklausas ir suskaičiavus, koks poreikis būtų vasaros laikotarpiu lankyti vaikų lopšelius-darželius.

Ylakių daželyje priešmokyklinės grupės vaikai neišreiškė noro lankyti įstaigos vasaros laikotarpiu.

Skuodo darželyje birželio–liepos mėnesiais bus formuojama priešmokyklinio amžiaus vaikų dienos priežiūros grupė.

**2 Siūlomos teisinio reguliavimo nuostatos.**

Lietuvos Respublikos vietos savivaldos įstatymo 6 straipsnio 8 punktu, 15 straipsnio 4 dalimi, Lietuvos Respublikos švietimo įstatymo 58 straipsnio 1 dalies 3 punktu.

**3. Laukiami rezultatai.**

Patvirtinus sprendimo projektą, bus nustatytas vasaros laikotarpiu veikiančių Skuodo rajono ikimokyklinio ugdymo gupių skaičius ir jų darbo laikotarpis kiekvienoje įstaigoje atskirai,atsižvelgiant į tėvų poreikius ir įstaigos galimybes. Skuodo vaikų lopšelyje-darželyje bus nustatytas priešmokyklinio amžiaus vaikų dienos priežiūros grupių skaičius.

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos nereikalingos.

**5. Sprendimo projekto autorius ir (ar) autorių grupė.**

Rengėja – Švietimo ir sporto skyriaus vedėjo pavaduotoja Loreta Vasiliauskienė.

Pranešėja – Skuodo rajono savivaldybės administracijos Švietimo ir sporto skyriaus vedėja Daiva Jonušienė.

Į posėdį kviesti Skuodo vaikų lopšelio-darželio direktorę Audronę Pitrėnienę, Skuodo rajono Mosėdžio vaikų lopšelio-darželio direktorę Daivą Mažrimienę ir Skuodo rajono Ylakių vaikų lopšelio-darželio direktorę Živilę Rancienę.