**SKUODO rajono savivaldybės taryba**

**SPRENDIMAS**

**DĖL SKUODO RAJONO VAIKŲ LOPŠELIŲ-DARŽELIŲ IKIMOKYKLINIO UGDYMO PROGRAMOS VYKDYMO IR PRIEŠMOKYKLINIO AMŽIAUS VAIKŲ DIENOS PRIEŽIŪROS ORGANIZAVIMO VASAROS LAIKOTARPIU**

2025 m. balandžio 14 d. Nr. T10-121

Skuodas

Vadovaudamasi Lietuvos Respublikos vietos savivaldos įstatymo 6 straipsnio 8 punktu, 15 straipsnio 4 dalimi, Lietuvos Respublikos švietimo įstatymo 58 straipsnio 1 dalies 1 punktu ir atsižvelgdama į Skuodo vaikų lopšelio-darželio, Skuodo rajono Ylakių vaikų lopšelio-darželio ir Skuodo rajono Mosėdžio vaikų lopšelio-darželio direktorių prašymus, Skuodo rajono savivaldybės taryba nusprendžia:

1. Leisti nevykdyti ikimokyklinio ugdymo programos ir ikimokyklinio ugdymo programos vaikams, turintiems specialiųjų ugdymosi poreikių:

1.1. Skuodo vaikų lopšeliui-darželiui 2025-08-01–2025-08-31 laikotarpiu.

1.2. Skuodo rajono Ylakių vaikų lopšeliui-darželiui 2025-08-01–2025-08-31 laikotarpiu.

1.3. Skuodo rajono Mosėdžio vaikų lopšeliui-darželiui 2025-08-18–2024-08-31 laikotarpiu.

2. Nustatyti vasaros laikotarpiu veikiančių ikimokyklinio ugdymo gupių skaičių:

2.1. Skuodo vaikų lopšelyje-darželyje:

2.1.1. 2025 m. birželio mėnesį ne daugiau kaip 7 (viena iš jų – ikimokyklinio ugdymo programos vaikams, turintiems specialiųjų ugdymosi poreikių);

2.1.2. 2025 m. liepos mėnesį ne daugiau kaip 7 (viena iš jų – ikimokyklinio ugdymo programos vaikams, turintiems specialiųjų ugdymosi poreikių).

2.2. Skuodo rajono Ylakių vaikų lopšelyje-darželyje:

2.2.1. 2025 m. birželio mėnesį ne daugiau kaip 2;

2.2.2. 2025 m. liepos mėnesį ne daugiau kaip 1.

2.3. Skuodo rajono Mosėdžio vaikų lopšelyje-darželyje:

2.3.1. 2025 m. birželio ir liepos mėnesiais ne daugiau kaip 2;

2.3.2. 2025 m. rugpjūčio mėnesį ne daugiau kaip 1.

3. Nustatyti Skuodo vaikų lopšelyje-darželyje birželio ir liepos mėnesiais po 1 priešmokyklinio amžiaus vaikų dienos priežiūros grupę.

4. Įpareigoti Skuodo rajono vaikų lopšelių-darželių direktorius:

4.1. formuojant vaikų grupes vasaros laikotarpiui, pirmenybę taikyti tiems vaikams, kurių abu tėvai dirba;

4.2. informuoti bendruomenės narius, vaikų tėvus apie įstaigų darbą vasaros mėnesiais.

5. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Loreta Vasiliauskienė, tel. 0 602 84 63