PATVIRTINTA

Skuodo rajono savivaldybės tarybos

2022 m. vasario 24 d. sprendimu Nr. T9-35

(Skuodo rajono savivaldybės tarybos

2025 m. balandžio d. sprendimo Nr. T9-

redakcija)

**SKUODO RAJONO SAVIVALDYBĖS KELIŲ PRIEŽIŪROS IR PLĖTROS PROGRAMOS FINANSAVIMO LĖŠŲ PASKIRSTYMO IR NAUDOJIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Skuodo rajono savivaldybės (toliau –Savivaldybė) kelių priežiūros ir plėtros programos finansavimo lėšų paskirstymo ir naudojimo tvarkos aprašas (toliau – Aprašas) nustato Savivaldybei skiriamų finansavimo lėšų paskirstymo ir naudojimo tvarką, darbų ir paslaugų vykdymo bei atsiskaitymo tvarką.

2. Aprašas parengtas, vadovaujantis Lietuvos Respublikos kelių priežiūros ir plėtros programos finansavimo įstatymu, Lietuvos Respublikos kelių įstatymu, Lietuvos Respublikos saugaus eismo automobilių keliais įstatymu, Lietuvos Respublikos statybos įstatymu, Kelių priežiūros ir plėtros programos finansavimo lėšų naudojimo tvarkos aprašu, patvirtintu Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“.

3. Aprašu siekiama užtikrinti Savivaldybei skiriamų KPPP) finansavimo lėšų paskirstymo bei panaudojimo Savivaldybės susisiekimo infrastruktūros objektams finansuoti skaidrumą, racionalumą ir efektyvumą.

4. Apraše vartojami šie trumpiniai ir sąvokos:

4.1. **KPPP** – Kelių priežiūros ir plėtros programa;

4.2. **KPPP skaičiuojamosios lėšos** – Kelių direkcijos direktoriaus įsakymu skiriamos KPPP finansavimo lėšos savivaldybių institucijų valdomiems vietinės reikšmės keliams, kurios paskirstomos savivaldybėms pagal nuolatinių gyventojų skaičių ir kelių ilgį;

4.3. **Prioritetinė eilė** – Skuodo rajono savivaldybės susisiekimo infrastruktūros objektų, kuriuos numatoma finansuoti KPPP finansavimo lėšomis, sudaryta šio Aprašo III skyriuje nustatyta tvarka. Vietinės reikšmės kelių objektų prioritetinė eilė sudaroma ne trumpesniam kaip trejų metų laikotarpiui.

4.4. **Susisiekimo komunikacijos** – visų rūšių transporto ir pėsčiųjų judėjimui skirti statiniai (keliai, gatvės, šaligatviai, pėsčiųjų ir dviračių takai, automobilių stovėjimo vietos, saugaus eismo ir darnaus judumo priemonės ir kt.);

4.5. **Inžineriniai tinklai** – elektros apšvietimo tinklai, lietaus nuotekų tinklai;

4.6. **Susisiekimo infrastruktūros objektas** – susisiekimo komunikacijos ir jų inžineriniai tinklai;

4.7. **Turto įsigijimas** – vietinės reikšmės kelių (gatvių) tiesimas, rekonstravimas, kapitalinis remontas ir su šiais darbais susijusios inžinerinės paslaugos;

4.8. **Einamieji tikslai** – vietinės reikšmės kelių (gatvių) priežiūra, paprastasis remontas, saugaus eismo ir judumo priemonės bei su šiais darbais susijusios inžinerinės paslaugos, vietinės reikšmės kelių (gatvių) inventorizavimas.

5. Kitos šiame Apraše vartojamos sąvokos suprantamos taip, kaip jos apibrėžtos teisės aktuose.

**II SKYRIUS**

**FINANSAVIMO LĖŠŲ NAUDOJIMAS**

6. Finansavimo lėšos vietinės reikšmės keliams (gatvėms) naudojamos:

6.1. keliams projektuoti, tiesti, rekonstruoti, taisyti (remontuoti) ir prižiūrėti;

6.2. kelių, kelio statinių ir jų užimamos žemės teisinei registracijai būtinoms procedūroms atlikti, daiktinėms teisėms į žemę, šių teisių suvaržymams, juridiniams faktams registruoti;

6.3. tiltams, viadukams, estakadoms, tuneliams, pralaidoms projektuoti, statyti, rekonstruoti, taisyti (remontuoti) ir prižiūrėti;

6.4. apsaugos nuo triukšmo statiniams prie kelių statyti, rekonstruoti, taisyti (remontuoti) ir prižiūrėti;

6.5. kelio juostoje esantiems paviršinio vandens nuleidimo įrenginiams ir lietaus kanalizacijai įrengti, rekonstruoti, taisyti (remontuoti) ir prižiūrėti;

6.6. ekstremaliųjų situacijų, ekstremaliųjų įvykių ir įvykių padariniams keliuose likviduoti;

6.7. kelio juostoje esančioms automobilių stovėjimo aikštelėms, viešojo transporto stotelėms ir paviljonams įrengti, statyti, rekonstruoti, taisyti (remontuoti) ir prižiūrėti;

6.8. institucijų ar įstaigų, atsakingų už vietinės reikšmės viešuosius kelius, paskoloms, naudojamoms vietinės reikšmės viešiesiems keliams projektuoti, tiesti, rekonstruoti, taisyti (remontuoti), grąžinti ir palūkanoms mokėti;

6.9*.* tiesiant, rekonstruojant, taisant (remontuojant), prižiūrint kelius patirtoms išlaidoms už skirtą žemę, nukeliamus ar (ir) griaunamus pastatus ir kitus statinius, naikinamus želdinius ir kitas naudmenas apmokėti, aplinkos apsaugos reikmėms, žemės rekultivavimo darbams vykdyti tiesiant ir taisant (remontuojant) kelius;

6.10. Programos finansavimo lėšų naudojimo pagal paskirtį kontrolei, darbų kokybės kontrolės priežiūrai vietinės reikšmės kelių objektuose;

6.11. viešojo sektoriaus ir privačios partnerystės būdu įgyvendinamiems vietinės reikšmės viešiesiems keliams projektuoti, tiesti, rekonstruoti, taisyti (remontuoti), paskoloms grąžinti ir palūkanoms mokėti, projektų išlaidoms finansuoti;

6.12*.* želdinių gyvenamųjų vietovių gatvių raudonosiose linijose įrengimui saugaus eismo tikslais ir priežiūrai finansuoti;

6.13. darnaus judumo priemonėms (esamiems šaligatviams, pėsčiųjų takams, pėsčiųjų viadukams ir tiltams, pėsčiųjų estakadoms, pėsčiųjų perėjoms (įskaitant požemines) pritaikyti specialiųjų poreikių turintiems žmonėms; viešojo transporto infrastruktūrai; viešojo transporto eismui organizuoti; dviračių statymo infrastruktūrai; stovėjimo aikštelėms, skirtoms motorinėms transporto priemonėms arba dviračiams palikti, siekiant tęsti kelionę viešuoju transportu, įrengti, jeigu už naudojimąsi jomis neimamas atlygis; elektrinių transporto priemonių (išskyrus elektromobilius) viešosioms įkrovimo prieigoms; šaligatviams, pėsčiųjų ir (ar) dviračių takams įrengti, projektuoti, tiesti, rekonstruoti, taisyti (remontuoti) ir prižiūrėti; pėsčiųjų, dviračių takų įrenginiams (tvorelėms ir pan.)) įgyvendinti, rekonstruoti, taisyti (remontuoti) ir prižiūrėti;

6.14*.* inžinerinėms saugaus eismo priemonėms (važiuojamajai kelio daliai siaurinti; įvažiavimų į teritorijas zonoms pertvarkyti; važiuojamajai kelio daliai iškreivinti; iškiliosioms greičio mažinimo priemonėms (greičio mažinimo kalneliams) įrengti; kelio įrenginiams (saugos salelėms, sankryžoms, pėsčiųjų perėjoms); greičio mažinimo priemonėms ties gyvenamosios teritorijos pradžia, siekiant sumažinti galimą per didelį transporto priemonių greitį ir parodyti, kad keičiasi važiavimo režimas (miesto vartai), įrengti; kelio ženklams įrengti; kelio dangai ženklinti; šviesoforams įrengti; tvoroms, kelio apsauginių atitvarų sistemoms, signaliniams stulpeliams įrengti; kelio veidrodžiams įrengti; elektroniniams įrenginiams (greičio kontrolės priemonėms, informacinėms momentinio važiavimo greičio švieslentėms, kintamosios informacijos ženklams (stendams) įrengti ir prižiūrėti; apšvietimui keliuose) ir kitoms priemonėms įgyvendinti, rekonstruoti, taisyti (remontuoti) ir prižiūrėti;

6.15.įgyvendinant vietinės reikšmės kelių projektus būtiniems vietinės reikšmės ir valstybinės reikšmės kelių statinių sujungimo darbams, kuriuos vykdant nekeičiami valstybinės reikšmės kelio (statinio) elementų (sankryžų, nuovažų) geometriniai parametrai, finansuoti;

6.16. valstybinėje ir savivaldybių žemėje daugiabučių namų kiemų vidaus kelių (gatvių) ir daugiabučių namų gyventojų automobilių stovėjimo aikštelėms įrengti, rekonstruoti, taisyti (remontuoti) ir prižiūrėti, neatsižvelgiant į tai, ar atlikta šių inžinerinių statinių teisinė registracija.

**III SKYRIUS**

**FINANSAVIMO LĖŠŲ PASKIRSTYMO** **IR OBJEKTŲ PRIORITETINĖS EILĖS SUDARYMO TVARKA**

7. Vietinės reikšmės viešųjų ir vidaus kelių ir gatvių (toliau – keliai), kurie priklauso Savivaldybei, apskaitą vykdo Finansinės apskaitos skyrius, o priežiūrą vykdo Savivaldybės administracijos struktūriniai padaliniai – seniūnijos.

8. Juridiniai ir fiziniai asmenys prašymus sekantiems metams dėl Savivaldybės kelių tiesimo, taisymo (remonto), rekonstrukcijos, priežiūros ir saugaus eismo sąlygų užtikrinimo teikia seniūnijoms (teritoriniu principu) iki einamųjų metų lapkričio 1 d.

9. Seniūnija, įvertinusi visus prašymus ir juos išnagrinėjusi išplėstinėje seniūnaičių sueigoje, iki einamųjųmetų gruodžio 1 d. Savivaldybės administracijos direktoriui teikia paraiškas dėl lėšų paskirstymo ir panaudojimo. Paraiškose nurodomas objekto pavadinimas, adresas (buvimo vieta), darbų apimtys ir eiliškumas pagal šio Aprašo 10 punkte nurodytus prioritetus.

10. Kelių objektų finansavimo prioritetinė eilė sudaroma irlėšos Susisiekimo infrastruktūros objektų finansavimui skiriamos pagal prioritetus:

10.1 Kelio (gatvės) ruožo darbai finansuoti ankstesniais metais (tęstinis)

10.2. objektai, kurie kelia grėsmę saugiam eismui;

10.3. objektai, kuriais vyksta mokyklinių autobusų eismas;

10.4. objektai, kuriuose yra didesnis eismo intensyvumas;

10.5. objektai, kurie yra tankiau apgyvendintose teritorijose;

10.6. Kelias (gatvė) veda į viešąsias paslaugas teikiančias įstaigas ir/ar verslo įmones, ir/ar lankomus objektus

10.7. objektai, kuriuose ne mažiau kaip 30 procentų objekto vertės savanoriškai sumoka suinteresuoti juridiniai ir (ar) fiziniai asmenys ir ne daugiau kaip 70 procentų finansuojama Programos lėšomis.

11. Savivaldybės vietinės reikšmės kelių ir gatvių objektų prioritetinei eilei sudaryti Administracijos direktoriaus tvarkomuoju dokumentu sudaroma darbo grupė iš ne mažiau kaip penkių asmenų (toliau – Darbo grupė)**,** tikrina seniūnijų pateiktų Objektų prioritetinių eilių atitiktį Kelių ir gatvių atrankos vertinimo kriterijams ir sudaro bendrą Savivaldybės objektų prioritetinę eilę ne trumpesniam kaip trejų metų laikotarpiui.

12. Kiekvienais metais Prioritetinė eilė Darbo grupės posėdžio metu tikslinama, papildoma ir teikiama tvirtinti Savivaldybės tarybai.

13. Prioritetinė eilė gali būti tikslinama ar papildoma, o keliai ir gatvės reitinguojami pirmoje Prioritetinės eilės vietoje be atskiro vertinimo, atsižvelgiant į naujai atsiradusias ir nenumatytas aplinkybes, t. y. gaunamą tikslinį struktūrinių fondų finansavimą ar įvykusią stichinę nelaimę,ar pateiktus kelių ir gatvių būklės įvertinimo defektinius aktus, kuriuos parengia Savivaldybės administracijos direktoriaus sudaryta komisija.

14. Sudarant Prioritetinę eilę, kelių ir gatvių objektai, kuriems iki Aprašo įsigaliojimo dienos buvo numatyta parengti techninius projektus ir jie buvo patvirtinti Savivaldybės tarybos, tokių objektų remontas pirmumo tvarka įtraukiamas į Prioritetinę eilę.

15. Sudarant kito laikotarpio Prioritetinę eilę, pirmumo tvarka įtraukiami tie objektai, kurie jau buvo finansuojami praėjusios Prioritetinės eilės įgyvendinimo laikotarpiu, tačiau darbai nebuvo užbaigti arba dėl nepakankamo finansavimo nebuvo pradėti įgyvendinti.

16. Sudarant Prioritetinę eilę Darbo grupė privalo atsižvelgti į tolygų visų Skuodo rajono seniūnijų kelių ir gatvių atnaujinimą ir plėtrą.

117. Prioritetinė eilė ir jos pakeitimai viešai skelbiami Savivaldybės interneto svetainėjewww.skuodas.lt.

18. Darbo grupė įvertinusi pagal šio Aprašo 10 punkte nurodytus kelių ir gatvių atrankos vertinimo kriterijus tiesimo, rekonstravimo, taisymo ***(***remonto), šių darbų projektavimo objektus, parengia objektų prioritetinę eilę trejų metų laikotarpiui ir teikia tvirtinti Savivaldybės tarybai.

219. Gavus kvietimą pasirašyti einamųjų metų skaičiuojamųjų lėšų Finansavimo sutartį su Akcine bendrove „Via Lietuva“*,* Statybos, investicijų ir turto valdymo skyrius, atsižvelgdamas į patvirtintą objektų prioritetinę eilę, parengia Savivaldybės einamųjų metų priežiūros ir plėtros programos objektų sąrašą. Į objektų sąrašą įtraukiami objektai iš Savivaldybės objektų prioritetinės eilės, imant kiekvienos seniūnijos prioriteto eile išdėstytus objektus ir einamiesiems tikslams tinkamu**s** finansuoti KPPP lėšomis vietinės reikšmės kelių ir gatvių, priežiūros, saugaus eismo ir darnaus judumo priemonių, kelių ir gatvių kadastrinių matavimų objektus, ir teikia jį svarstyti Savivaldybės tarybai.

20. Kiekvienais metais KPPP finansavimo lėšos skirstomos Savivaldybės tarybos sprendimu šia tvarka:

20.1. nemažiau kaip 50 procentų KPPP finansavimo lėšų, skirtų Savivaldybės valdomiems vietinės reikšmės keliams, turi būti naudojama vietinės reikšmės keliams tiesti, rekonstruoti ir taisyti (remontuoti);

20.2.ne mažiau kaip 10 procentų KPPP finansavimo lėšų, skirtų Savivaldybių institucijų valdomiems vietinės reikšmės keliams, turi būti naudojama saugaus eismo priemonėms ir darnaus judumo priemonėms vietinės reikšmės keliuose finansuoti;

20.3. likusi lėšų, tinkamų finansuoti KPPP lėšomis, dalis skiriama einamiesiems tikslams įgyvendinti (4.8 papunktis).

21. Programos finansavimo lėšos Savivaldybės seniūnijoms skirstomos taip:

21.1. Aprašo 10.1 punkte nurodytą kriterijų atitinkantiems objektams lėšos skiriamos pagal poreikį, nustatytą techniniame projekte, bet ne daugiau kaip 70 procentų objekto vertės;

21.2. prisidėti prie Lietuvos Respublikos Vyriausybės nutarimu ir (ar) Lietuvos Respublikos susisiekimo ministro įsakymu skirtiems objektams, lėšos skiriamos pagal poreikį, nustatytą techniniame projekte, ir atitinkama objekto vertės Savivaldybės dalimi;

22.3. likusi lėšų dalis skiriama seniūnijoms vietinės reikšmės keliams tiesti, rekonstruoti ir taisyti (remontuoti), prižiūrėti, paslaugoms, susijusioms su kelių objektais, saugaus eismo ir darnaus judumo priemonėms, kelių ir gatvių kadastriniams matavimams vietinės reikšmės keliuose finansuoti:

22.3.1. Skuodo miesto seniūnijai – 40 procentų;

22.3.2. Skuodo rajono kaimiškosioms seniūnijoms – 60 procentų.

23. Vietinės reikšmės kelių ir gatvių programų ir (ar) rezervo valstybės reikmėms, susijusioms su keliais, finansavimo prašymus Savivaldybės administracijos Statybos, investicijų ir turto valdymo skyrius rengia, vadovaudamasis Savivaldybės strateginiu veiklos planu.

24. Einamųjų metų KPPP lėšos, kurios lieka įvykdžius viešuosius pirkimus, Savivaldybės tarybos sprendimu skiriamos objektų sąraše esantiems objektams, kelių priežiūrai ir kitoms priemonėms finansuoti, kuriems trūksta finansavimo.

**IV SKYRIUS**

**DARBŲ IR PASLAUGŲ VYKDYMAS IR ATSISKAITYMO TVARKA**

25. Savivaldybės administracijos Statybos, investicijų ir turto valdymo skyrius teikia Akcinei bendrovei „Via Lietuva“ KPPP lėšų paraiškas, rengia dokumentus darbų bei paslaugų viešiesiems konkursams organizuoti ir sutartims sudaryti, kontroliuoja sutartinių įsipareigojimų vykdymą, Programos lėšų, skirtų kelių tiesimui, rekonstrukcijai, taisymui (remontui), priežiūrai, saugaus eismo ir darnaus judumo priemonėms, kelių inventorizacijai, panaudojimą.

26. Programos finansavimo sutartis ir sutarties priedus su Akcine bendrove „Via Lietuva“pasirašo Savivaldybės administracijos direktorius.

27. Seniūnijų seniūnai ar jų įgalioti asmenys, vadovaudamiesi šiuo Aprašu,  nurodo kelių ir gatvių atliekamų priežiūros, paprastojo remonto, saugaus eismo ir darnaus judumopriemoniųužtikrinimo objektų adresus, darbų kiekius, derina darbų atlikimo terminus ir patikrina faktiškai atliktų darbų apimtis.

28. Savivaldybės administracijos Finansinės apskaitos skyrius tvarko KPPP lėšų apskaitą.

329. Biudžeto valdymo skyrius teikia Akcinei bendrovei „Via Lietuva“KPPP finansavimo sąmatas ir įvykdymo ataskaitas.

30. KPPP lėšų panaudojimo kontrolę vykdo Savivaldybės kontrolės ir audito institucijos.

\_\_\_\_\_\_\_\_\_\_\_\_\_\_\_\_\_\_\_\_\_\_\_